Rutes i fonts de Sant Llorenç i l'Obac: LA CARA AMABLE DE LA MOLA. MASIES DE L'OEST\nLA CARA AMABLE DE LA MOLA. MASIES DE L'OEST\nDIFICULTAT: En quan a recorregut no te cap dificultat, només podrem tenir problemes en la troballa de la Font de Can Garrigosa\nOBSERVACIONS: Itinerari interesant per la localització de les cases que dominaven els plans de la vessant O de la Mola però on trobarem un gran nombre de fonts però totes elles seques i pràcticament en total desús.\nIniciarem el nostre itinerari en el parking de la Torre de l'Àngel, a la cerretera de Terrassa al coll d'Estenalles. Desde aquí pendrem la pista que baixa primer a la riera de les Arenes i després puja per buscar la masia de Can Garrigosa, abans trobarem un desviament a la dreta que haurem de pendre i que ens duurà, primer al massificat parking i després a la casa de Can Robert (a l'altre banda d el pista podrem trobar l'antic pou), desde aquí a mà esquerra comença a pujar la pista de Can Poble, just pasada la masía a mà esquerra podrem trobar la Font de Can Robert i a la dreta una drecera que puja per salvar un revolt de la pista i on podrem trobar les tombes medievals de Can Robert. Tornarem a petar a la pista en un altre revolt pero podrem trobar a mà dreta una nova drecera que torna a a guanyar recorregut a la pista.\nTornan a petar a ella, continuarem per una una zona planera i després de nou de pujada fins trobar a mà esquerra un camí barrat per una cadena que haurem de pendre i que haurem d'estar atents a mà dreta per trobar la Font de les Feixes de Can Pobla, just a sota d'un parell de sabines i uns arbrets. Com la font està totalment aixuta i gairebé menjada per la vegetació que posat una fita en el camí per tal de reconeixer el punt on la podrem trobar a mà dreta.\nContinuem el camí fins petar desseguida amb un altre horitzantal que haurem de seguir per la dreta fins arribar a Can Poble. Just devant de l'entrada de la capella podrem trobar la Font Antiga de Can Pobla.\nContinuem el camí amb una cadena que, primer en direcció E i després al S, va a petar amb una cruïlla on haurem de pendre el trancall de la dreta, en la mateixa direcció on trobarem a mà dreta la seca Font Nova. Continuem la pista trobar-nos un revolt tancat i continuant en direcció O fons a petar de nou a la pista principal de Can Pobla.\nAra la desfarem de baixada, podrem pendre la primera drecera però no la segona (la de les tombes de Can Robert) ja que hem de trobar en el següent revolt un camí barrat per una cadena que haurem de pendre. A uns 250m desde la cadena intuïrem una traça de corriol a l'esquerra del camí, una vegada en ell podrem veure clarament que va a buscar una torrentera transversal, travesarem un pi caigut, veurem una pilota de color groc forescent i sortejarem un gran pi caigut, just després i a tocar de la torrentera trobarem la Font-cisterna de Can Robert (41º38.289'N-2º00.438'E). Continuem pujant el camí principal fins trobar un revolt tancat just després de trobar un curiòs refugi , probablement de carboner, a mà dreta. Desprès del revolt el camí baixa i haurem d'estar molt atents ja que el següent objectiu no ès fàcil de trobar. Uns 200m avall haurem d'intuïr a mà dreta unes antigues feixes, aquí el bosc ès transitable i podrem anar pujant a través d'ells fins anar a petar a una soleia pedregosa, en el seu extrem oets podrem trobar la Font de Can Garrigosa (41º38.367'N-2º00.331'E). Una vegada l'hagueu trobada pot ser podreu trobar una forma más fàcil de baixar de nou al camí, mirant a la dreta uns terrenys més clars.\nTornant al camí seguirem baixant fins trobar una bifurcació, a mà esquerra accedirem a Can Garrigosa i si continuem recte, deixant un parell de desviacions a mà esquerra, arribarem en uns 10m a Can Pèlags. Una vegada arribem a la entrada de la casa, on hi ha un muret, veurem un camí que puja a mà dreta, continarem per ell i a pocs metres trobarem a l'esquerra l'avenç de Can Pelags, en el seu interior accesible, per una escabrosa escala, es poden trobar unes piscinetes que serveixen per recaptar agua que en el seu temps era bombejada als grans dipòsits exterior.\nContinuem pujant pel camí. Veurem un forat a la dreta e intuirem un suau revolt en la traça del camí, en la part central d'aquest revolt haurem de baixar per la costaruda part dreta del camí fins gairebé la torrentera i anar derivant a l'esquerra. Sense voler i practicament a la llera de la torrentera trobarem amagada la Font de Can Pèlags (41º38.611'N-2º00.241'E). No ès fàcil de trobar però just devant d ela font hi han unes pedres blanques de marbre que ès poden veure a una certa distància i localitzar més ràpidament la font.\nTornant a Can Pèlags, on el camí jira a mà esquerra per accedir a la entrada de la finca trobarem a mà dreta un corriolet que puja en direcció N que haurem de pendre, a pocs metres es torna a bifurcar i haurem de pendre el trencall de l'esquerra que primer baixa suaument per buscar el fons de la torrentera i despres puja abruptament per després girar a l'esquerra, arràs d'uns camps de conreu i passant pel costat d'un antic forn de calç per petar finalment a la masia de Can Bofí, uns metres abans trobarem la Font de Can Bofí.\nRecularem ara per tornar a Can Pèlags i continuarem pista avall fins petar finalment amb la Riera de les Arenes i d'aquí a la carretera, just devant de la masía de la Barata. Ara haurem de resseguir la carretera en direcció N fins trobar en pocs metres a mà dreta un corriolet que va a buscar la antiga Font Foradada amb el seu decadent jardinet, probablement en els temps en els que la Barata era un dels hostals de parada obligada en el Camí Ral de Terrassa a Manresa, els viatgers es referscaven i descansaven en el, probablement, acollidor jardinet.\nTornant a la carretera trobarem just en front l'entrada del Camí Ral. Tot pujant els graons inicials, als pocs metres trobarem un camí que haurem de pendre per l'esquerra en direcció a la masía, just en front d'una gran bassa trobarem la Font de l'Alba de la Barata.\nAra haurem de tornar a creuar la carretera i tornat a la Riera de les Arenes per resseguirla durant uns 15min fins trobar el nostre punt de partida, al parking de la Torre de l'Angel.\nPublicat per Jimmy Martín a 9:57


Zona Soci Email\nHas perdut la teva contrasenya? Actualitat\nEst�tica i salut Atenci� al soci\nEspais reservats per disfrutar\nPractica el teu esport al Club Les instalacions del Club estan a la teva disposició perque puguis practicar el teu esport preferit. Nomes cal portar la indumentaria adequada i complir la normativa.\nPiscina Nova de L'Escullera Piscina de 50 metres amb una part amb fons mòbil. Situada a l'edifici de la Piscina Nova. La zona de fons mòbil és l'espai on se solen realitzar les activitats dirigides com ara aiguagim, aigües profundes, etc.\nEs pot accedir lliurement a aquest espai sempre que no hi hagi alguna activitat que l'ocupi, només cal portar la indumentària adequada i complir la normativa.\n- Cal dutxar-se abans d'entrar a l'aigua.\n- Els carrils s'han de compartir amb altres usuaris del Club.\nPiscina Salada Piscina d'aigua salada situada a l'exterior i a peu de platja. És una piscina d'ús lúdic, no té carrils de natació muntats. Es pot accedir lliurement a aquest espai sempre que, ocasionalment, no hi hagi alguna activitat que l'ocupi, només cal portar la indumentària adequada i complir la normativa. Normativa:\n- No cal portar casquet de bany.\nPiscina del Globus Piscina de 25 metres situada a l'exterior del Club. A l'hivern està coberta amb un globus i climatitzada, i a l'estiu es descobreix per aprofitar-ne l'ús més lúdic. Normalment té muntats carrils de natació. Es pot accedir lliurement a aquest espai sempre que no hi hagi alguna activitat que l'ocupi, només cal portar la indumentària adequada i complir la normativa.\nPiscina de Nadons Piscina de dimensions reduïdes, aïllada de sorolls i amb una temperatura ambient i de l'aigua adaptada a les necessitats dels més petits.\n- Ús exclusiu per a nens menors de 30 mesos acompanyats d'un adult, o bé dels tècnics esportius de les classes de natació.\n- És obligatori l'ús de casquet de bany per als adults.\nSala de fitness 700 m2 de fitness amb vistes al mar!\nSala equipada amb els dissenys més innovadors i ergonòmics. Disposa d’una àmplia zona amb equips de càrdio, gran varietat de màquines per a l’entrenament de la força, i una espaiosa i tranquil·la zona d’estiraments i de treball alternatiu. En destaca la llum natural i la zona de càrdio preparada amb pantalla tàctil i compatible amb iPod.\n- No està permesa l’entrada a la sala amb banyador, amb xancletes, amb el cos mullat, amb el tors nu o amb vestit i sabates de córrer.\n- Es prega a tots els socis que tinguin el màxim respecte envers la instal·lació per tal que el gimnàs sigui un lloc agradable i ben conservat.\n- No està permesa l’entrada al gimnàs a menors de 14 anys.\n- Cal anar vestit amb roba i calçat esportius que no s’hagin utilitzat per anar pel carrer.\n- Cal portar una tovallola per posar-la damunt dels aparells i protegir-los de la suor corporal.\n- No està permès portar bosses a la sala.\n- Cal utilitzar els aparells d’acord amb les instruccions dels monitors i no allargar els temps recomanats.\n- Cal retornar el material utilitzat al seu lloc.\n- Cal respectar el material.\n- Consulta amb els tècnics qualsevol dubte que tinguis o anomalia que observis.\nSales polivalents Hi ha 3 sales:\nSALA 1: Sala de 230 m2 on es desenvolupen les classes dirigides amb suport musical. Ús exclusiu amb la supervisió d'un tècnic esportiu.\nSALA 2: Sala de 320 m2 on es desenvolupen les classes dirigides sense suport musical.\nSALA 3: Sala de 150 m2 on es fan les sessions de ioga, tai-txí i Pilates. Ús exclusiu sota la direcció d'un tècnic esportiu.\nTATAMI: Dojo de karate de 250 m2. Ta-ka-tà\nTa-ka-tà Espai dedicat a practicar l'esport originari de la Barceloneta, el ta-ka-tà. Els 4 camps estan situats a la zona de sorra del Club i al costat de la piscina salada.\nL'adjudicació de pistes es realitza per rigorós ordre d'arribada.\n- Cal respectar l'ordre d'arribada.\n- Cal portar el propi material\nFrontó El Club disposa d'un frontó gran de competició, tres frontons petits i un frontó cobert anomenat la gàbia. Es poden utilitzar les pistes sense cap cost addicional, només cal complir la normativa i en cas que la pista estigui ocupada, sol·licitar-la mitjançant les pissarres exteriors.\nCal apuntar el nom a la pissarra corresponent a les pistes.\nLlum frontó gran: 4,78 €/60'\nLlum frontó petit: 1,55 €/60'\nLlum frontó cobert (gàbia): 1,55 €/60'\nPer activar el llum t'has d'adreçar a la recepció de l'esquaix. Normativa:\n- Cal dur calçat adequat per a la pista.\n- És obligatori fer la reserva per poder jugar.\n- Cal portar el propi material.\nPàdel Disposem de 3 pistes exteriors amb paret de vidre i gespa artificial.\nPer fer la reserva de pista serà necessària la presència física dels dos o quatre jugadors a la recepció de l’esquaix. Les reserves seran per mitja hora i una hora, respectivament.\nLa reserva de pista és gratuïta.\nNo Socis: 41,56 €/60' Lloguer raqueta: 2,69 € Llum: 2,73 €/60' Normativa:\n- Podran fer ús de les pistes tots els socis en els horaris oficials d’obertura del Club.\n- La reserva de pista s’haurà de formalitzar en persona a la recepció de l’esquaix. No s’admeten reserves telefòniques.\n- Els socis seran informats de la primera hora i pista disponibles en què podran jugar.\n- L’empleat no assignarà pista fins que no siguin presents totes les persones que han de jugar. Serà necessari que els jugadors inscrits signin personalment el full de reserva.\n- El temps de joc per a 4 persones serà d’una hora com a màxim i les reserves de pista es faran ajustades a quarts d’hora. Si juguen 2 socis, la reserva serà per un temps de joc màxim de mitja hora.\n- Els jugadors inscrits seran els que hauran d’ocupar la pista i quedarà invalidada la reserva en cas contrari.\n- Es podrà ocupar la pista amb un retard màxim de 10 minuts, transcorreguts els quals es perdrà el dret a ocupar-la i podrà ser utilitzada per altres socis que ho sol·licitin. L’hora de finalització serà la fixada en el moment de fer la reserva.\n- Els jugadors hauran d’anar equipats amb calçat adequat i jugar amb pales i pilotes reglamentàries.\n- No es podrà jugar a cap altre joc que no sigui el pàdel.\n- L’ús de les pistes és gratuït. Únicament en cas de necessitar il·luminació s’haurà d’abonar, prèviament, l’import corresponent a la recepció de l’esquaix.\n- Si el soci vol jugar amb un convidat haurà d’abonar, prèviament, el corresponent permís de bany a la recepció principal.\n- Les classes dirigides per un monitor del Club tindran preferència de joc a la pista 3.\nEsquaix Posem a la teva disposició tres pistes d'esquaix. L'accés és gratuït sempre que reservis prèviament la teva pista.\nEs realitza a la recepció de l'esquaix.\nLloguer raqueta esquaix: 1,62 € Normativa:\n- S'ha de fer un bon ús de les instal·lacions.\nRaquetbol El Club disposa d'una pista de raquetbol. L'accés és gratuït sempre que reservis prèviament la teva pista.\nLloguer raqueta raquetbol: 2,09 € Normativa:\nPista poliesportiva La pista poliesportiva és un espai multifuncional on es poden practicar diferents esports que requereixen una pista amb terra dur. La pista està preparada per jugar-hi a bàsquet i a futbol. És una instal·lació de lliure accés i sense cap cost addicional, quan es comparteix.\nEs pot llogar per fer-ne un ús exclusiu. Per fer-ho t'has d'adreçar a les oficines del Club i consultar les condicions.\n- Cal respectar el torns.\nTennis taula El Club disposa d'una sala amb tres taules de tennis de taula, és un espai de lliure accés que pots utilitzar quan vulguis.\nPer ordre d'arribada\nPetanca El Club disposa de vuit pistes de petanca i les posa a la teva disposició.\nNo cal fer reserva per utilitzar les instal·lacions.\nNo té cap cost addicional. Normativa:\n- Cal dur el propi material.


Aiguafreda votarà si segueix sent municipi del Vallès Oriental o passa a formar part d'Osona | NacióGranollers\nper Jaume Ventura Busquets, 30 de novembre de 2016 a les 20:00 |\nAiguafreda vol fer una consulta popular per decidir si es manté al Vallès Oriental o passa a formar part d’Osona. L’alcalde de la localitat, Joan Vila, ho ha confirmat a NacióGranollers i VOTV i ho ha justificat “per respondre a la inquietud que hi al municipi” en aquest tema.\nEl cas d’Aiguafreda és particular: des de l’any 1936 forma part del Vallès Oriental i depèn del partit judicial de Granollers, però a la vegada forma part del Bisbat de Vic.\nAquesta consulta, però, no és una novetat a Aiguafreda. El 13 de setembre de l’any 1987 els aiguafredencs ja van acudir a les urnes per decidir a quina comarca volien forma part. En aquell cas la consulta es va fer quan l'aleshores Llei d'ordenació comarcal permetia escollir als pobles que es trobaven al límit entre dues comarques. La llei preveia que la decisió es prengués per votació al ple municipal, però a Aiguafreda ho van voler preguntar als veïns, i ho van fer a través del que van anomenar enquesta sondeig voluntària.\nEl referèndum que es va fer fa gairebé 30 anys es va decidir amb claredat a favor de continuar al Vallès Oriental i més d’un 90% dels votants van optar per aquesta opció. Van participar un 63% dels aiguafredencs amb dret a vot, i segons Vila es va decidir per un tema concret: “La balança es va decantar per la sanitat. En aquell moment encara no hi havia l’Hospital General de Vic i la gent va preferir el Vallès Oriental i poder anar a l’Hospital de Granollers”, ha explicat.\nPolítica, Joan Vila, votació, Osona, Vallès Oriental, referèndum, consulta


Difusor de perfums Narguila de Terpenic | Ca la Font\nDifusor de perfums Narguila\nNarguila és un difusor de perfums, humidificador de l'ambient i amb cromoteràpia. Accepta els olis essencials i sinergies de Terpenic. Difon fins als 50 m²\nEl difusor d'aromes i humidificador Narguila permet difondre qualsevol mena d'oli essencial gràcies a la tecnologia de vaporització d'aigua per ultrasons, ajudant a ionitzar i restaurar la humitat ambiental. Afegint unes gotes d'oli essencial a l'aigua del dipòsit, la micronització i posterior nebulització d'aquesta, permeten que l'aroma es difongui en l’habitació humidificant l'ambient sec.\nControl a distància usant el teu telèfon\nInstal·lant l'app (IOs i Android) de Narguila al telèfon, podrà controlar el difusor des del teu telèfon.\nTrieu el color que més li vingui de gust en cada moment des de la paleta de colors de l'aplicació mòbil.\nTambé podeu seleccionar l'opció aleatòria o l'opció 'llum de sal', imitant el característic color de les llums de sal ambientals.\nAfegiu trams de xemeneia a la sortida del vapor i aconsegueixi una imatge espectacular pel seu difusor.\nEl sistema d'autoapagada desconnectarà la unitat en cas de manca d'aigua.\nDifusió fins als 50 m²\nHumidifica fins als 40 m²\nVolum dipòsit d'aigua: 400 ml\nEs connecta directament al corrent elèctric: Sí.\nDisposa de 3 botons: Wi-Fi engegar i apagar, Llum amb set colors diferents amb dos tons cadascun i opció apagar i temporitzador: engegar, 1 h, 3 h, 6 h i apagar.\nDimensions: 170 mm de llarg, 170 mm de fons i 386 mm d'alt.\nPes: 400 g sense l'adaptador elèctric


Una exposició llueix les celebritats de Google fotografiades a la Costa Brava - Diari de Girona\nUna exposició llueix les celebritats de Google fotografiades a la Costa Brava\nCaixaFòrum Girona i els 18 establiments de Costa Brava Hotels de Luxe mostren imatges històriques de John Wayne, Elisabeth Taylor o Leo Messi\ndaniel bonaventura | girona 28.04.2016 | 12:12\nJohn Wayne (228 milions de cerques), Elisabeth Taylor (205 milions) i Leo Messi (151 milions). Algunes de les celebritats més buscades al cercador Google han estat fotografiades a la Costa Brava, com mostra l'exposició de fotografies "Costa Brava. Glam & Click", inaugurada ahir al CaixaFòrum Girona i a 18 establiments de l'associació Costa Brava Hotels de Luxe.\nWalt Disney, Rock Hudson, Kirk Douglas, Franc Sinatra, Salvador Dalí o Lady Di són altres dels personatges famosos que han visitat les comarques gironines i la seva imatge ha quedat immortalitzada en els retrats que diferents fotògrafs van realitzar entre l'any 1950 i l'actualitat per a l'agència EFE, organitzadora i productora de l'exposició, amb l'Obra Social La Caixa i Costa Brava Hotels de Luxe.\nDavid Álvarez, periodista de l'agencia EFE i comissari de l'exposició, va explicar ahir en la presentació al CaixaFòrum que "la història de la Costa Brava la tenim tota repartida en el gran l'arxiu gràfic d'EFE, que té en el seu conjunt 16 milions d'imatges".\nÁlvarez ha fet el treball de recerca que ha conduït a un total de 101 fotografies que han estat degudament copiades i ampliades per ser exposades als diferents hotels de luxe de l'Empordà, La Selva i Pla de l'Estany, amb la incorporació d'un codi QR que permet desenfundar el mòbil i accedir amb un clic a informació complementària. S'han mantingut els textos originals dels peus de foto, tal com es van redactar a cada època, de manera que l'exposició és també un exercici de periodisme.\nLa foto més recent correspon a l'actuació l'estiu passat del cantant Sting al festival de Cap Roig, un escenari que ha permès portar a la Costa Brava icones de l'escena com Diana Ross, Enrique Iglesias o Alejandro Sanz.\nLa representació gironina l'encapçalen Salvador Dalí, que apareix al seu domicili de Port Lligat acompanyat per Walt Disney i l'escriptor Josep Pla. "Costa Brava. Glam & Clic" és una idea original del difunt empresari turístic Climent Guitart. L'exposició defuig el convencional ordre cronològic per classificar les imatges en funció del nombre de recerques a Google que ha rebut cadascun dels personatges que en algun moment ha visitat la Costa Brava.\nLes exposicions es poden visitar al CaixaFòrum Girona (20 fotos) i als 18 hotels de luxe de l'associació, amb entrada gratuïta oberta a tothom. Cada hotel ha escollit les imatges més relacionades amb la seva situació geogràfica. Algunes de les fotos es repeteixen en un i altre hotel.\nLa mostra es podrà visitar fins el 30 de setembre i, a partir d'aquesta data, tindrà una recorregut per diverses poblacions de les comarques gironines. La inauguració oficial tindrà lloc la tarda de dijous a l'Hotel Guitart Monterrey de Lloret de Mar.\nA la roda de premsa de presentació hi han participat Critina Cabañas, presidenta de Costa Brava Hotels de Luxe, Josep M. González, director de l'àrea de negoci de Caixabank a Girona ciutat i Rosa Gil, directora del CaixaForum Girona, a més de David Álvarez.


Va començar com una iniciativa d´un grup de joves que, des de la seva formació musical dins la Banda de Música de la Unió Filharmònica va tenir la inquietud de formar una secció on la veu tingués el seu protagonisme. Els inicis, com tots sabem, no són mai fàcils, però quan es compta amb la il·lusió i l´esforç de les persones que creuen en el futur, llavors, tot somni pot arribar a esdevenir una realitat. I així ha estat en el cas de la Coral Aquae.\nEn els seus inicis va estar formada per 22 cantaires, sota la direcció d´en Gerard Fusté, qui, en tot moment, va saber imprimir una motivació a cadascú d´aquells que havien posat, no sense certa por, l´esperança en aquella formació. Ja hem comentat que alguns eren músics de la Banda, però hi havia un nombre de cantaires que tot i que no tenien coneixements de llenguatge musical, sí que sentien una passió per la música i que volien intentar amb el seu esforç, portar aquella iniciativa endavant.\nDurant tots aquests anys han anat passant moltes veus per la nostra Coral. Algunes han marxat, però d´altres han continuat des del seu naixement i d´altres s´han anat incorporant sobre aquest camí començat i lluiten cada dia per millorar-la i fer-la més forta.\nEn aquests 10 anys la Coral Aquae sempre ha estat millorant i ha assolit èxits importants en les activitats i esdeveniments en que ha participat o ha organitzat, per tal de poder compartir aquesta afició musical, tant amb els seus simpatitzants i socis de la Unió Filharmònica com amb altres formacions musicals i cantaires d´arreu del territori. Hem tingut la sort i el plaer de cantar amb totes les Corals de les Terres de l´Ebre, així com moltes d´arreu de Catalunya i de la resta del territori espanyol.\nEl primer concert que la Coral va oferir va ser conjuntament amb la Banda de Musica de la Unió Filharmònica, amb motiu dels actes del 850 anys de la Carta de Donació del Castell d´Amposta.\nD´entre totes les activitats que la Coral Aquae ha organitzat cal destacar l´organització, l´any 2004, de l´Aplec de Corals de la Federació Catalana d´Entitats Corals (FCEC) amb la participació de 12 formacions corals de les Terres de l´Ebre. L´any 2006, amb motiu d´Amposta Capital de la Cultura Catalana varem organitzar el 1er Aplec de Corals de Parla Catalana, amb la participació de una Coral de cadascun dels territoris on la llengua és comuna: Andorra, L´Alguer, la Franja de Ponent, la Cerdanya Francesa, la Comunitat Valenciana, les Illes Balears i Catalunya. Al desembre de 2007 va ser l´Aplec de les Terres de l´Ebre qui va reunir a l´auditori de la Unió Filharmònica a 13 Corals per oferir tots junts (285 cantaires), un concert de nadales. No cal dir que la Coral Aquae ha participat en tots aquells aplecs, trobades, cantates i altres concerts d´arreu de Catalunya i d´altres indrets del territori espanyol, en que ha estat convidada.\nSeguint el seu caminar, la Coral Aquae ha participat en alguns concerts i esdeveniments importants, com poden ser els concerts que va oferir al Palau de la Musica Catalana i l´acte de clausura d´Amposta Capital de la Cultura Catalana, conjuntament amb la Banda de Musica de la Unió Filharmònica, així com també de l´enregistrament del CD amb la Banda.\nTambé hem de significar totes les actuacions i concerts que hem ofert amb col·laboració amb les associación de veïns de la nostra ciutat en les festes dels barris, i amb altres entitats i agrupacions ampostines. Des de fa uns quants anys, la Coral ofereix una cantata durant la Missa Major el dia de la festivitat de la patrona de la nostra ciutat.\nTot plegat, podem dir que aquests 10 anys que commemorem han estat intensos per la feina feta, enriquidors per les experiències viscudes i sobretot, encoratjadors per continuar endavant amb la nostra passió, que és el Cant Coral.\nActualment, la Coral Aquae compta amb 35 cantaires i està dirigida per l´ampostina Núria Ferré i Cardona.


Capacitat fins a 5 persones. Zona d'autèntics tipis Nord-americans.\nMatalassos en el seu interior sobre superfície de fusta. Disposa de bombeta per il·luminar-se a la nit (no endolls). Dins dels tipis ambient espaiós i airejat. Per entrar cal ajupir-se. No tenen tancament. Taules de pícnic en l'exterior.


AVUI: ISARDS PALLARESOS - EN EL MUNDO - Agents Rurals alertats per Caçadors de la zona de Camarasa han\nconfirmat la presència d´Isards a la Comarca de la Noguera....\nDarrera actualització el Dimecres, 22 abril 2015 15:47\nEl Pallars Sobirà serà a partir del març la comarca amb una major implantació del sistema de recollida de residus porta a porta.\nDarrera actualització el Dimecres, 18 Març 2015 15:07\nL’AJUNTAMENT de TREMP ha estat un dels 10 Ajuntaments catalans, d’entre 5.000 a 20.000 habitants, reconegut per haver destacat en l’impuls de la transformació de l’Administració local en l’àmbit de l’administració ELECTRÒNICA. Darrera actualització el Dilluns, 09 Febrer 2015 17:38\nLa Font de Capdevila de Tremp per Meliton Vilaspasa Categoria: Varietats\nLa Font de Capdevila de Tremp\n1173. Els orígens de la Font de Capdevila de Tremp es remunten a l’any 1173, en la donació perpètua que els Comtes de Pallars, Arnau i Àurea, amb el seu fill Ramon, van fer de les aigües del terme de Talarn a l’Església de Tremp i per a tota la seva comunitat present i per venir; i concretament de la font anomenada dels Bullidors, que naix en el que fou terme de Talarn, a l’altre costat (des de Tremp) del torrent “Riu-Tremp” i que queda a l’oest i a poca distància de la Fontvella, en la finca que l’any 1917 era del senyor Enric Solé Bofill i actualment pertany al senyor Jordi Rocamora Ramoneda. Allí hi ha tres o quatre petits pous, l’aigua dels quals passa per un conducte subterrani i creua el barranc amb un senzill pont i per mitjà d’una canonada arriba a la font pública anomenada Font de Capdevila.\nde l’aigua consta en l’escriptura autoritzada pel notari de Tremp senyor Amato a 7 Idus de maig de 1173.\n1641. En consistori de 12 de maig de l’any 1641, s’ordena conduir l’aigua a una font que existia al sols de la vila, per la qual cosa el senyor de Sullà i de Sapeira cedia vint-i-cinc cafissos de calç per restaurar la font de Soldevila. L’aigua hi hauria d’anar des de la Font de Capdevila.\n1686. El dia 8 d’abril de 1686 es reuniren els frares caputxins de Tremp a la Casa de la Vila amb els senyors Amadeu de borrell, Baró d’Eroles, Isidor de Pallarés i Roc de Balaguer i els cònsols de Tremp, i convingueren continuar conduint l’aigua de la font dels Bullidors fins a la Font de Capdevila, com des d’antic es venia fent, i que des d’allí n’anés una part al Convent del Caputxins i dos a la vila de Tremp.\n1752. En data 15 de setembre de 1752 es porten a terme unes considerables millores en la conducció da la Font de Capdevila, que passa soterrada per la Sort del Baró de Claret (el 1917 del senyor Domènec Marquès) darrere de la mateixa font i del safareig. La canonada s’aixeca quatre pams per tal que l’aigua no necessiti tanta força per pujar a la font i d’aq\nuesta manera evitar el perill de rebentar-se, cosa que passava amb freqüència. En lloc dels dos tubs que tenia la canalització, se n’hi posà un, però amb la capacitat dels dos anteriors.\n1864. Un acord entre el convent de les Monges d’Ensenyament i l’Ajuntament de Tremp fou l’origen de la Font de la Creu, que també rebia l’aigua de la Font de Capdevila. La font de la Creu tenia 4 cares i una canella de pistó en cadascuna d’elles. L’escriptura d’aquesta convinença l’autoritzà el notari de Tremp Antoni López en data 24 de novembre de 1864. Aquesta font va desaparèixer amb el temps i posteriorment es va fer la Font de la Creu actual que continua rebent l’aigua de la Font de Capdevila.\n1891. L’any 1891 es van fer alguns treballs als pous dels Bullidors per obtenir més cabal d’aigua per a ala font pública de Capdevila. Igualment, fou netejada i reparada la canonada i es van canviar els tubs en alguns trams. El cos de la Font de Capdevila també es va renovar, però com era costum, rajaven contínuament quatre canonets pel davant i l’aigua sobrant anava cap a l’abeurador situat a l’esquerra i cap al safareig un poc cap al darrere; i a la part dreta, dos canyots més rajaven damunt d’una pica cadascun per poder rentar la verdura.\nLo terra del darrere de la font es va rebaixar per tal que les cavalleries poguessin utilitzar millor l’abeurador per aquesta part; i finalment es van fer obres al safareig, que van consistir a posar-hi un paviment de llos\na al voltant.\nI per a major comoditat dels usuaris, es van col·locar tres noves fonts de ferro amb pistó: una al portal de Sant Roc, a prop de la cantonada esquerra del carrer; una altra a la part de Soldevila al cap de la Rambla, i l’altra al portal de Peressall a prop de la Creu, i totes rebien aigua de la Font de Capdevila, mitjançant una canonada que resseguia el passeig de circumval·lació i comunicava pels carrers de Soldevila, Capdevila i altres, per tal de fer arribar l’aigua als molts particulars que la van demanar per a les seves cases, al preu de 30 pessetes a l’ant per ploma d’aigua (un metre cúbic diari). Va ser aquesta una molt important millora per a Tremp i el primer servei a la població d’abastament d’aigua a domicili, encara que limitat: però com queda ben palès, subministrat, servit, per la Font de Capdevila.\n1931. L’any 1931 la Font de Capdevila –també anomenada llavors Font de Juli per la proximitat amb Casa juli, i Font de Dalt- va ser traslladada al lloc que ocupa actualment. Abans estava situada a uns pocs metres més cap a la dreta d’on es troba ara, més cap a la banda de la plaça Capdevila. La font, bastant semblant a l’anterior, té com a diferències que l’abeurador és a la dreta de la font i les piques per rentar són a l’esquerra; i en lloc dels quatre canons de raig continu van passar a ser tres, a més de les dos aixetes corresponents a les\ndos piques, o sigui, cinc en total i no sis com en la d’abans. En l’actualitat, algunes persones l’anomenen Font dels cinc canyos, però el seu nom, des del seu principi és Font de Capdevila.\n1999. Es va fer una restauració del cos o estructura de la Font de Capdevila l’any 1999, a conseqüència de les obers realitzades en l’immoble que confronta amb la font pel darrere, el propietari del qual és Ricard Seix i Creus i que, juntament amb el senyor Jesús Mora i Veleta, propietari que confronta pel costat esquerre de la font, van assumir un pagament que incloïa el cost de la restauració de la font com a fruit del seu conveni amb l’Ajuntament, presidit per l’alcalde senyor Víctor Orrit i Ambrosio.\n2004. La Font de Capdevila, minvada d’un temps ençà, es quedà eixuta i seca del tot en els primers mesos de l’any 2004. L’Ajuntament, presidit per l’alcalde senyor Miquel Verdeny i Tohà, cova l’aranjament i pren la decisió de reparar-la. L’11 de maigs’aprova el pressupost i el dia 15 de juliol s’adjudica l’obra, Amb el regidor d’obres i alhora tinent d’alcalde senyor Josep M. Ardanuy i Tarrat al davant, es poden mans a l’obra tot seguit a fi de retornar la font a la seva funció pròpia i al seu estat habitual de rajar abundantment i generosa totes les vint-i-quatre hores del dia i de cada dia.\nRealitza el treball l’empresa Aigües de Catalunya i els treballadors de l’Ajuntament de Tremp, i canvien quasi tota la canonada, deteriorada pel pas del temps, i es modifica en part el seu traçat, al temps que s’hi posen els tubs adequats i de màxima qualitat i avenços tècnics.\nDurant SEGLES, la Font de Capdevila ha estat la bàsica i fonamental subministradora d’aigua per beure i per altres necessitats vitals d’aigua a Tremp, per als seus habitants i visitants i per als animals domèstics i de treball que foren indeispensables per al desenvolupament de la vida quotidiana. El progrés actual aconseguit ha alliberat a la font d’algunes de les seves funcions, però no de totes; per contra, fisn i tot n’ha assumit alguna de nova.\nPer la seva generositat, per la frescor que sempre ha donar enmig de les calors dels estius i per tantes coses que l’han fer MARE NODRISSA al llarg d’anys i més anys, tinguem-li, donem-li a la Font de Capdevila el reconeixement i l’agraïment que mereix i procurem tenir-la sempre al lloc d’honor que li correspon disn de Tremp i de la seva història.\nMELITON VILASPASA I RUBIOL\nTremp, 25 d’agost de 2004\nDarrera actualització el Divendres, 06 Febrer 2015 10:09\nPALLARESADES 10-1-2015 Categoria: Varietats\nEls de "Pallaresades" estem molt tristos per l'esdeveniments\nque han tingut lloc a França.\nDarrera actualització el Dilluns, 12 Gener 2015 10:12\nEl conte del Blai ' L'arbre estimat '\nPALLARESADES NADALENQUES 2014\nNova entrega dels contes del Blai (El conte improvisat)\nPàgina 4 de 13\tIniciAnterior12345678910SegüentFinal\tLo Pallars Televisió a twitter


Accessibilitat? De les paraules als fets | Junts per Castellar\nAccessibilitat? De les paraules als fets\njuny 4, 2021 | Castellar del Vallès\nTots estem acostumats a veure obres aquí i allà. Per a una majoria de persones, si es va per la vorera i les obres envaeixen l’itinerari, és tan senzill com desviar-se del recorregut, baixar de la vorera un moment o creuar el carrer. Però, què hem de fer les persones amb baixa visió o invidents? Sabem que hi ha obres pel soroll que produeixen en horari laboral, però no les veiem. No sabem on són ni si podem passar amb facilitat per la vorera o, si per contra, hem de passar per un altre lloc.\nActualment tenim diversos focus d’obres a Castellar; dos d’ells, per exemple, al carrer Montcada. Totes dues són construccions d’habitatges i ocupen totalment la vorera; només hi ha espai per als arbres, és impossible passar per allà.\nTotes les obres han de complir unes normatives que, pel que hem pogut comprovar, no es compleixen. Les tanques de protecció de les obres o bastides es delimitaran mitjançant senyals lluminoses, fins i tot en plena llum del dia. En cas que la bastida o les tanques de protecció de l’obra ocupin tota la vorera o gran part d’aquesta s’ha d’instal·lar un itinerari alternatiu i accessible per als vianants. Aquest itinerari ha de garantir la seguretat i la comoditat de tots els vianants; ha d’oferir una continuïtat accessible, sense desnivells i, en cas que siguin, han d’adaptar amb rampes. També és necessària la senyalització tàctil en el paviment al llarg de tot el recorregut alternatiu. Gran part de les obres que es fan a Castellar no compleixen la normativa d’accessibilitat. Des Junts per Castellar volem construir un municipi totalment accessible, lliure de perills i obstacles per a aquells col·lectius amb més dificultat; com les persones amb discapacitat, gent gran, dones embarassades, famílies usuàries de cotxets de nadons, persones amb mobilitat reduïda i altres. Per tenir un poble veritablement accessible necessari que l’Ajuntament no es despreocupi de les obres un cop aprovats els permisos.\nResponsable de Comunicació de Junts per Castellar


Artur Mas: "Hi haurà plebiscit sobre el futur de Catalunya"\n27 septiembre 2015 - 14:53 h\nEl president de la Generalitat, Artur Mas, ha votat aquest diumenge convençut que amb aquestes eleccions hi haurà un plebiscit sobre el futur de Catalunya. El número 4 i candidat a la presidència de la Generalitat de Junts pel Sí ha dipositat el seu vot a les 12h al Col·legi Infant Jesús del barri de Sant Gervasi entre crits d'independència.\n"La democràcia ja ha guanyat a Catalunya, a Espanya, a Europa i al món", ha proclamat Mas. Que ha lamentat que "ha costat molt poder posar les urnes malgrat la gran mobilització a Catalunya per exercir el dret a decidir". "Hem hagut de superar molts obstacles", ha afegit, "però finalment les urnes estan aquí".


L’alumnat de 2n de l’Institut FP d’Enoturisme presenta els projectes finals | Escola d'Enoturisme\nInici / Notícies / L’alumnat de 2n de l’Institut FP d’Enoturisme presenta els projectes finals\nAhir va tenir lloc a l’Institut FP d’Enoturisme l’acte de presentació dels treballs finals dels alumnes de 2n curs del CFGS Guia, informació i assistència turística, especialitzat en Enoturisme, el qual es titulen com a tècnics superiors en turisme. L’alumnat de l’últim curs acaba la formació de 2 anys amb la presentació d’un projecte final, el qual té com a objectiu que l’estudiant posi en pràctica tots els coneixements adquirits al llarg dels dos cursos per tal de crear la seva pròpia marca. Aquest any han sortit propostes molt interessants i de molta varietat pel que fa al sector turístic i enoturístic.\nEls projectes han comprès temes com la creació d’una agència de viatges; dos projectes enoturístics de cellers; una consultoria enoturística, una guia d’enoturisme; una activitat esportiva vinculada al món del vi; i la creació de productes turístics i enoturístics concrets, un relacionat amb les festes populars catalanes; un altre relacionat amb l’art, la dansa i el vi i un d’altre vinculat amb la història. Alguns d’aquests projectes s’estan treballant perquè es puguin posar en pràctica i els alumnes passin a ser emprenedors.\nLes presentacions han comptat amb l’avaluació dels docents de l'Institut FP d'Enoturisme i professionals del sector com a jurat. Aquests han estat Begoña Fernández, Lluís Tolosa, Èric Enguita i la representació del Centre d’Interpretació Malvasia de Sitges, l’Alba i el Sergio, alumnes i exalumnes de l’Escola d’Enoturisme de Catalunya. També ha participat la directora del centre Ester Garcia i el coordinador pedagògic Gerard Domingo; i alguns alumnes de primer curs del CFGS.


2. Intervenció Piscoeducativa en el desenvolupament físic en la vellesa.\n3. Intervenció Psicoeducativa en el desenvolupament cognitiu en la vellesa: atenció, memòria, aprenentatge, intel•ligència, creativitat.\n4. Intervenció Psicoeducativa en el desenvolupament psicosocial en la vellesa.\n5. Dependència i Vellesa\n1.1 Què entenem per intervenció psicoeducativa.\nPresentacions / exposicions En les exposicions es valorarà el treball teòric fet per l'alumne, la preparació de la presentació i la capacitat del mateix a l'hora de trasmetre informació.\nProves objectives de tipus test L'objectiu de la prova és poder valorar que l'alumne ha assolit els continguts mínims de l'assignatura.\nEn la part pràctica hauran de realitzar un treball de recerca, que els serveixi d'apropament a la realitat d'aquests moments evolutius


Comprar Floris Xocolata | Preu i opinions a Uvinum\nNOTA DE TAST: Vista: Floris Xocolata presenta un color intens. Nas: Floris Chocolat (xocolata) és una cervesa amb cos lleuger i amb una lleu acidesa. Boca: Els seus matisos florals queden diluïts pel gust de xocolata que aporta la seva intensa aroma, la seva dolçor i el seu final toc amarg. CELLER: Brouwerij Huyghe\nDescripció de Floris Xocolata\nVista: Floris Xocolata presenta un color intens.\nNas: Floris Chocolat (xocolata) és una cervesa amb cos lleuger i amb una lleu acidesa.\nBoca: Els seus matisos florals queden diluïts pel gust de xocolata que aporta la seva intensa aroma, la seva dolçor i el seu final toc amarg.\nOpinions sobre Floris Xocolata\nLa teva puntuació de Floris Xocolata:Puntua Floris Xocolata:\nCervesa amb la nota de vainilla i xocolata predominant (de fusió). Al retrogust és percebuda coriandre i Curaçao (de cervesa blanca). Venda prohibida a menors d'edat. L'abús d'alcohol és perillós per a la salut. Beure amb responsabilitat.\nA primera vista, aquesta cervesa pot sorprendre i no obstant això, es tracta d'una lògica, ja que molts fabricants de cervesa utilitzen les cerveses de malta de xocolata, tant per obtenir el color desitjat a la cervesa com per també donar-li una forma d'amargor. aquí, el color està present, l'amargor també, però l'atracció principal prové del seu amor per la xocolata. S'afirma amb gran caràcter, deixant una conclusió, una mica seca per la seva amargor, però la seva xocolata deixa un sabor arrodonit.\nFloris Chocolat (xocolata) és una cervesa amb cos lleuger i amb una lleu acidesa, els seus matisos florals queden diluïts pel gust de xocolata que aporta la seva intensa aroma, la seva dolçor i el seu final toc amarg.\nSi et va agradar Floris Xocolata, també pots gaudir de ...\nSi vols comprar Floris Xocolata, a Uvinum trobaràs els millors preus de Cervesa Especial de Bèlgica.


Úrsula Corberó, indignada: «M'he sentit moltes vegades una mica violada\nÚrsula Corberó, indignada: «M'he sentit moltes vegades una mica violada»\nL'actriu reivindica el paper de la dona en el món de la ficció\ndilluns, 24 d’abril 2017 - 16:04h\nL'actriu Úrsula Corberó | Cedida\nL'actriu catalana Úrsula Corberó torna a reivindicar el dret de la dona a un tractament digne. Ja ho va fer al seu compte d'Instagram quan va explicar el cas de la seva mare i la seva germana, que per a ella són exemple de feina i superació. Segons informa el portal 'Zeleb', Corberó ha criticat en aquesta ocasió el tractament del gènere femení a la televisió, i ho fa parlant des de la seva experiència a la pantalla petita: «M'he sentit moltes vegades una mica violada», explica. «He vist com em posaven en roba interior en una seqüència que no tenia cap sentit rodar-la així.»\n'Tokio', que s'emetrà a Antena 3, és la nova sèrie de Corberó, on es posa a la pell d'una dona forta i insubmisa. És, malauradament, un caràcter que no abunda entre els personatges femenins que ha hagut d'interpretar. Durant la seva carrera ha topat amb actituds masclistes que l'han situat al punt de mira per motius aliens a la seva feina com a professional: «És evident, com que estàs 'bona' et toca això. Com a mínim a mi m'ha passat, que per voler sentir-me guapa m'han infravalorat».\nAquestes situacions s'han d'evitar, i Úrsula Corberó té clar que la societat no tracta de la mateixa manera els dos sexes: «Les dones estem envoltades de mil i una situacions que, només en sortir al carrer, et poden fer sentir inferior als homes». Sap, doncs, que encara queda molt per fer: «Som vulnerables, fortes, especials i estem preparades pel dolor», assegura. L'actriu explica que no es podrà revertir aquest tipus de comportaments masclistes sense la directa implicació de la dona: «Hem de confiar en nosaltres mateixes, donar-nos suport i estimar-nos per lluitar juntes. I, pel que fa a la ficció, és necessari que hi siguem presents».


Algunes escoles mantenen tancs de peixos, serps i altres hàbitats en miniatura per a una varietat d'animals. Pot ajudar a desenvolupar l'empatia, la responsabilitat i altres habilitats per a la vida dels nens, segons Blue Cross. Si una escola opta per tenir mascotes, tendeixen a ser petites i fàcils de mantenir.\nEls estudis mostren que llegir als animals no només ajuda als nens a millorar les seves habilitats de lectura, sinó també la seva confiança en si mateixos, segons la Conversation. També ajuda amb l'ensenyament i la creació d'interès en els nens per a qualsevol tema que s'està ensenyant. Les mascotes ajuden a proporcionar un punt de referència concret per als nens, millorant la retenció.\nEn general, tendeixen a tenir un efecte calmant en els nens. Tenir animals tendeix a disminuir qualsevol tensió en el saló de classes, i els nens buscaran la seva comoditat al voltant de l'40 per cent de temps que se senten baix, cansats o espantats, segons Pets in the Classroom.\nLa majoria de les escoles no tenen gats vivint en els seus terrenys, vagant lliurement i de vegades es troben en els racons més estranys, o una mica de gallina amagada. Akua té l'espai perquè els gats puguin descansar lliurement, el que facilita tant als animals com a tenir cura d'ells. Creiem que interactuar amb la natura en totes les formes és important per fomentar la unitat i el respecte per ella.\nUn cop dit això, la decisió d'incloure mascotes en la nostra propietat va ser presa amb cura. Reconeixem que hi ha certes responsabilitats que un ha d'assumir a l'tenir cura de qualsevol animal, especialment un que viu en un ambient escolar. Els animals estan contents de passejar per la nostra espaiosa propietat i no estan obligats a estar en qualsevol lloc que no vulguin estar. Creiem en coexistir amb la natura, però no forçar-la a ajustar-se a les nostres necessitats.


Uncategorized archivos - Página 6 de 6 - Colla Xiquets del Serrallo\nÈxit d’assistència al Concert per la Llibertat!\nMolt contents d’haver acollit el Concert per la Llibertat ahir al nostre local! Entre totes i tots ho podem tot! Agraïments a tots els músics: Jordi Sunyer, dels Julivert, Beiats Trio, La Tortuga Que Nunca […]\nEls Xiquets del Serrallo realitzaran tallers castellers al Parc Central\nEl divendres i dissabte 13 i 14 d’abril els Xiquets del Serrallo col·laborarem amb el Parc Central dinamitzant l’espai del club infantil ‘El Parc’ a través de diferents tallers castellers. Es tracta d’una activitat oberta […]\nAquest dissabte: Concert per la llibertat!\nAquest dissabte els Xiquets del Serrallo col•laborarem amb el Concert per la Llibertat, cita musical que es realitzarà al nostre local en la qual hi participaran diferents músics i bandes d’arreu per cantar en pro […]\nAssaig i ben acompanyats\nAhir ens van visitar els alumnes francesos de l’Institut Ste Louise de Marillac, va ser un plaer tenir-los al local! Van conèixer la tradició dels castells, els elements més comuns, els valors que se’n desprenen […]


Jarabe de Palo i Pignoise, caps de cartell de 'Coronita Save the Beach', demà a la Platja de Llevant de Salou — Ajuntament de Salou\nJarabe de Palo i Pignoise, caps de cartell de 'Coronita Save the Beach', demà a la Platja de Llevant de Salou\nJarabe de Palo i Pignoise, caps de cartell de 'Coronita Save the Beach', demà a la Platja de Llevant de Salou https://www.salou.cat/ca/noticies/jarabe-de-palo-i-pignoise-caps-de-cartell-de https://www.salou.cat/@@site-logo/logo-salou.svg\nUn operatiu especial habilitarà prop de 2.200 places d'aparcament demà divendres i pel dissabte 15 d'agost\nEl dissabte a les 21.45 es tancarà al trànsit el passeig Miramar i el Jaume I per a veure l'espectacle de focs artificials\nEl divendres 14 d'agost i en el marc de les Nits Daurades, Salou viurà una nit de festa i música amb un macroconcert organitzat pel Patronat de Turisme de l'Ajuntament de Salou, 40 principales i Coronita. Fruit d'aquesta col.laboració s'ha escollit la Platja de Llevant de Salou com a escenari de la última edició de la gira Coronita Save the Beach d'aquest 2009.\nDavant la previsió d'un nombre molt elevat de persones que assistiran al concert gratuït des de l'Àrea de Seguretat Ciutadana, Protecció Civil i Mobilitat s'ha dissenyat un operatiu especial coordinat amb el cos de Mossos d'Esquadra. En aquest sentit, segons han informat des de la Policia Local s'han habilitat per demà divendres 14 d'agost i per al dissabte 15 quasi 2200 places d'aparcament addicionals ubicades a indrets estratègics com son les tres entrades de la ciutat que serviran d'aparcaments dissuassoris. D'una banda, hi haurà capacitat per a 650 vehicles a la zona del camp d'esports municipal; 800 més a la nova urbanització del sector 05-Emprius; i 740 més darrera del Càmping La Unión; al final de l'Avinguda Carles Buhigas. Es tracta de no crear una circulació innecessària dins el municipi ja que col.lapsaria les principals vies de comunicació. Tots aquests aparcaments estaran degudament senyalitzats i comptaran amb vigilància.\nAl marge de l'aparcament, també s'ha creat un operatiu policial que mobilitzarà demà divendres a 58 agents de la Policia Local i el dissabte, dia de la processó 78 agents més, unes patrulles que s'han de sumar a les que els Mossos d'Esquadra posaran a disposició per tal de garantir la seguretat a la zona i coordinar el trànsit. El regidor de Seguretat ciutadana, Alberto del Hierro, comentava que 'és molt important que s'arribi amb l'antelació suficient tant al concert de Save The Beach com als actes de la processó i que en tot moment es faci cas de les indicacions dels cossos i forces de seguretat'.\nCal destacar que el dissabte 15 d'agost, a partir de les 21,45 hores quedarà tallat al trànsit tant el passeig Miramar com el passeig Jaume I per tal de garantir la seguretat dels milers d'assistents a la cloenda de la festa de les Nits Daurades amb els focs d'artifici. Tot i que no es podrà circular per aquests dos passeigs s'habilitaran itineraris alternatius degudament senyalitzats.


Windows 10 i ús d’espai lliure massiu\nIdea Windows 10 i ús d’espai lliure massiu\nFa mesos 3 1 setmana - Fa mesos 3 1 setmana # 1584 by StonewallUSMC\nUn dels principals problemes amb FSX,FSXA és la quantitat de memòria RAM i espai lliure que pot ocupar. Perquè el programa funcioni correctament, hi ha algunes coses que podeu fer perquè el programa funcioni bé. El primer és anar al tauler de control i en aparences, comprovar el rendiment. A continuació, dirigiu-vos al menú ram i configureu la pàgina a 5000 per començar. Windows utilitza el que establiu aquí com a RAM addicional. Un altre és utilitzar una memòria USB d’alta GB i configurar-la per a teadyboost. Escriviu-lo com a màxim i no el feu servir per a qualsevol emmagatzematge. Canvia el nom de Virtual Ram. Ara el següent pas és una de les opcions més grans d’espai lliure que podeu obtenir. Feu un clic dret a la unitat c i aneu a avançat, desplaceu-vos per comprimir fitxers i subcarpetes, marca de verificació correcta, etc. Anirà a través d'això, que et donaran de quatre a cinc concerts més. Jo personalment faig la meva Fsx primer a fitxers 86x després a fitxers de Windows 86, quan dic que Windows em refereixo al fitxer principal de Windows, després a l’obertura on es mostra la línia de tots els C :. Ara, quan el comprimiu, us donarà un MSG com un dia per completar-lo, llegirà tots els fitxers i es condensarà, així que no us torneu boig, s'acabarà ràpidament. Hi ha més de 4 milions d’arxius i carpetes a la meva i es va trigar uns 30 minuts en contra de l’advertència que va donar. Una altra opció és abans de començar fsx FSXVés al tipus de cerca% temp% i suprimeix-ho tot. Els fitxers que no s'eliminaran no es preocupen. Un cop hàgiu acabat tot això, recordeu-ho un cop heu fet la configuració, feu la barra d’eines de la pantalla i poseu el ratolí fora de la pantalla. Això provocarà problemes. Per tenir en compte qualsevol drecera s’allunya de l’espai lliure i pot provocar alentiments. El menú d’inici és on ho voleu tot. En qüestions d’avions que no mostren sol ser una de les dues coses, no ho és fsx, és p3 o no està al fitxer correcte. Qualsevol pregunta em deixa aquí o envia'm missatges. Tinc cent maneres de fer Fsx perfecte, necessita temps. Quan arribi el FS2020, encara podré tenir una bona eina d'aprenentatge, i a qui vol llançar més de dotze anys de treball? Estic pensant a donar-la a un hospital de veterans. Sempre Fidelis, feliç any nou, ens veiem a la plaça del temps.\nÚltima edició: 3 mesos fa 1 per StonewallUSMC. Motiu: Misspell\nPàgina generada en: segons 0.271


La capella de Sant Pau conformava un dels elements de l’antic monestir de Sant Pol del Maresme, el qual va donar posteriorment origen i nom a la vila de Sant Pol de Mar. Sembla ser que el monestir ja existia des del segle X, ja que els primers documents que en fan referència daten del 955 dC i certifiquen la consolidació d’aquest complex religiós, del qual tan sols en conservem aquesta peculiar ermita, que fou construïda al segle XI.\nEl conjunt presenta una superposició d’estils, des del període visigòtic fins al segle XVIII. L’ermita és del segle XI, d’estil romànic, tot i que de l’edifici original sols en queda l’absis i una de les finestres de la façana nord, la casa és del segle XVII i els 3 absidioles, que son interiors i irregulars, del segle XVIII. L’espai interior l’ocupa una única nau coberta amb volta de canó lleugerament apuntada que descansa sobre dos arcs formers i un absis semicircular que enllaça amb la nau mitjançant un arc de mig punt. Interiorment l’absis presenta tres nínxols irregulars, de punt rodó, oberts amb finestres d’època tardana.\nL’interior del conjunt alberga una imatge de l’apòstol Sant Pau, obra de Joaquim Renart i un retaule barroc del segle XVIII, dedicat a Sant Pau. Edifici catalogat com a Bé cultural d’Interès Nacional del patrimoni català i Bé d’Interès Cultural del patrimoni espanyol.\nPlaça Sant Pau, 3 08395, Barcelona


Midori (緑色): Alimentar-se bé: beneficis d'algunes vitamines i minerals.\nAlimentar-se bé: beneficis d'algunes vitamines i minerals.\nEls aliments contenen nutrients, que és la part que el nostre cos necessita per mantenir totes les seves funcions. Tots són necessaris tot i que cada un d'aquests s'ha de prendre en diferents quantitats i segons les característiques fisiològiques i de salut de cada persona.\n- Els macronutrients: són els hidrats de carboni, proteïnes i greixos. La seva funció és subministrar la major part de l'energia que el nostre organisme pugui necessitar.\n- Els micronutrients s'agrupen en vitamines i minerals. Els necessitem en petites quantitats, però són indispensables en els processos bioquímics i metabòlics l'organisme i, per tant, pel seu bon funcionament.\nSi coneixes en què et beneficien els minerals i les vitamines, et nutrirás millor.\n- Calci: té un paper important en l'estructura i en la formació dels ossos.\n- Ferro: transporta oxigen.\n- Iode: important en la regulació del metabolisme.\n- Fluor: reforça les dents.\n- Magnesi: regula el ritme cardíac. Reforça el sistema nerviós i la musculatura.\n- Seleni: millora l'elasticitat dels teixits.\n- A o retinol: ajuda al creixement i a la conservació de la visió.\n- B1 o tiamina: beneficia el sistema nerviós, músculs i el cor.\n- B9 o àcid fòlic: manté sana la pell i prevé l'anèmia.\n- C: reforça les defenses i evita l'envelliment.\n- D: absorbeix i fixa el calci.\n- E: ajuda com a agent desintoxicant, protegint les cèl · lules davant la presència de compostos tòxics, metalls pesants (plata, mercuri, plom), drogues i radiacions.\nPublicado por Midori en 14:05\nEtiquetas: aliment, beneficis, energia, minerals, natural, organisme, propietats, saludable, sans, toxines, vitamines


Sabíeu que hi ha persones que tenen dos ADN diferents? És cert que si utilitzem guants la policia no pot identificar-nos si cometem un delicte? És encertat creure que un incendi ha... NUÑEZ COSSETÀNIA jueves, 1 de enero de 2009\nAutor: NUÑEZ Editorial: COSSETÀNIA Llançament: 01/01/2009 Consulta disponibilitat\n(I NO SER DEL MADRID) Sí, ho sabem: hi ha veritats tan evidents que no necessiten demostració. Però, qui no se les ha hagut alguna vegada amb un hooligan del Madrid incapaç de reconèixer la superioritat... VARIS COSSETÀNIA lunes, 1 de marzo de 2010\nAutor: VARIS Editorial: COSSETÀNIA Llançament: 01/03/2010 Consulta disponibilitat\nPER QUè VOLEN ELS AVIONS DE PAPER, I PER QUè VOLEN ELS DE DEBò Qüestionar-se el perquè de les coses que passen al nostre voltant, de les més comunes i senzilles a les més rebuscades i complexes, és un fet propi de l'espècie humana. Bona part d... BUESO COSSETÀNIA martes, 1 de marzo de 2011\nAutor: BUESO Editorial: COSSETÀNIA Llançament: 01/03/2011 Consulta disponibilitat\nEl paper, Internet, l'anestèsia, el pa, l'energia nuclear, els condons, el GPS o l'arc i les fletxes. Si actualment disposem d'un nivell de vida que els nostres avantpassats difíci... CLOSA COSSETÀNIA jueves, 1 de septiembre de 2011\nAutor: CLOSA Editorial: COSSETÀNIA Llançament: 01/09/2011 Consulta disponibilitat\nDesprés de la consecució de la quarta Lliga de Campions, el 28 de maig del 2011, ja no hi ha discussió possible: el Barça entrenat per Josep Guardiola és el millor de tots els temp... GONZALEZ COSSETÀNIA martes, 1 de noviembre de 2011\nAutor: GONZALEZ Editorial: COSSETÀNIA Llançament: 01/11/2011 Consulta disponibilitat\nEM VULL FONDRE! Qui no s'ha ficat de peus a la galleda alguna vegada i ha desitjat fondre's en aquell moment? Quants cops enrojolem en recordar aquelles paraules tan poc oportunes pronunciades en ... CANTAVELLA COSSETÀNIA jueves, 1 de marzo de 2012\nAutor: CANTAVELLA Editorial: COSSETÀNIA Llançament: 01/03/2012 Consulta disponibilitat\nELS 100 REFRANYS ,ES POPULARS\nCom podem arribar a determinar que Qui no vulgui pols, que no vagi a l'era és el refrany més popular de la llengua catalana? Els 100 refranys més populars neixen d'una enquesta fet... VARIS COSSETÀNIA jueves, 1 de noviembre de 2012\nAutor: VARIS Editorial: COSSETÀNIA Llançament: 01/11/2012 Consulta disponibilitat\nCom podem arribar a determinar que Qui no vulgui pols, que no vagi a l'era és el refrany més popular de la llengua catalana? Els 100 refranys més populars neixen d'una enquesta fet... PÀMIES I RIUDOR, VÍCTOR/P... COSSETÀNIA jueves, 1 de noviembre de 2012\nAutor: PÀMIES I RIUDOR, VÍCTOR/PALOU MASIP, JORDI Editorial: COSSETÀNIA Llançament: 01/11/2012 Consulta disponibilitat\nDE LES FASES DE LA LLUNA A L'ENERGIA FOSCA L'espectacle del cel nocturn ha fascinat els homes des de temps immemorial. I la inquietud per comprendre la natura i el comportament dels astres va conduir els nostres avantpassat... ALOY I DOMÈNECH, JORDI COSSETÀNIA viernes, 1 de marzo de 2013\nAutor: ALOY I DOMÈNECH, JORDI Editorial: COSSETÀNIA Llançament: 01/03/2013 Consulta disponibilitat\nDE LA CUINA DE LES ÀVIES ALS GERMANS ROCA La cuina catalana -repetidament, a través de Ferran Adrià i Joan Roca- ha estat declarada la primera del món. En aquest llibre, a manera de "cànon", hi descobrirem quins són els pl... FÀBREGA I COLOM, JAUME COSSETÀNIA jueves, 1 de febrero de 2018\nAutor: FÀBREGA I COLOM, JAUME Editorial: COSSETÀNIA Llançament: 01/02/2018 Disponible\nDESCOBRIU-NE LA CARA MéS AMABLE Què és el nombre d'or? I els nombres amics? Com ens ajuden els nombres primers a comprar per Internet? Podríem viure un dia sencer sense nombres? Sabies que a la numeració dels bit... CAPÓ, MIQUEL COSSETÀNIA miércoles, 1 de enero de 2014\nAutor: CAPÓ, MIQUEL Editorial: COSSETÀNIA Llançament: 01/01/2014 Consulta disponibilitat\nPer què hi ha tanta gent que corre pels carrers, pels parcs, pels camins i per les muntanyes? Per què les curses populars són cada vegada més multitudinàries? Per què ens agrada ta... ALIBÉS COSSETÀNIA sábado, 1 de febrero de 2014\nAutor: ALIBÉS Editorial: COSSETÀNIA Llançament: 01/02/2014 Consulta disponibilitat\nMéS VIUS QUE MAI Aquesta obra no vol ser, mutatis mutandis, un catàleg de fòssils impregnat de nostàlgia, sinó tot un seguit d'expressions llatines que utilitza el nostre llenguatge. El llibre les ... GÓMEZ/ SERRA COSSETÀNIA jueves, 1 de mayo de 2014\nAutor: GÓMEZ/ SERRA Editorial: COSSETÀNIA Llançament: 01/05/2014 Consulta disponibilitat\nDES DE L'EDUCACIó INFANTIL FINS A LA UNIVERSITAT Al llarg de l'itinerari educatiu tots hem viscut situacions extraordinàries a les aules. Algunes les recordem bé, d'altres les hem oblidat. Les narracions --basades en vivències re... PAZ COSSETÀNIA lunes, 1 de septiembre de 2014\nAutor: PAZ Editorial: COSSETÀNIA Llançament: 01/09/2014 Consulta disponibilitat\n100 QÜESTIONS D'ECONOMIA: PRIMER LA VIDA QUE LA BO...\nPRIMER LA VIDA QUE LA BORSA Cada dia prenem moltes decisions relacionades amb l'economia. Si vaig a peu o en bus; si treballo o estudio; si busco feina o creo una empresa; si compro un cotxe o el llogo; si fa... SEGARRA/ MIRET COSSETÀNIA domingo, 1 de febrero de 2015\nAutor: SEGARRA/ MIRET Editorial: COSSETÀNIA Llançament: 01/02/2015 Consulta disponibilitat\n100 JOCS DE MAGIA\nPER DEIXAR-LOS BOCABADATS Benvinguts al fascinant, misteriós, enigmàtic i sorprenent món de la màgia. El llibre que teniu a les mans és un recull d'un centenar de jocs de mans que podeu fer en diverses situ... GERARD, MAG COSSETÀNIA domingo, 1 de febrero de 2015\nAutor: GERARD, MAG Editorial: COSSETÀNIA Llançament: 01/02/2015 Consulta disponibilitat\nQuè té la independència que convenci tant? Com és que hi ha tants catalans que s'han sumat darrerament al projecte per la plena sobirania? I és que no hi ha un sol motiu, n'hi ha m... BUCH COSSETÀNIA domingo, 1 de febrero de 2015\nAutor: BUCH Editorial: COSSETÀNIA Llançament: 01/02/2015 Consulta disponibilitat\nFETS, ANèCDOTES, LLEGENDES I PERSONATGES Probablement una de les construccions culturals més apassionants de la humanitat ha estat la de la ciència. Una tasca forjada amb aportacions múltiples, grans o petites, espectacul... BERNAT COSSETÀNIA domingo, 1 de marzo de 2015\nAutor: BERNAT Editorial: COSSETÀNIA Llançament: 01/03/2015 Consulta disponibilitat\nDes de la prehistòria fins al segle XXI, aquest llibre repassa els moments clau per entendre d'on venim i qui som els catalans. Com seria Catalunya sense la romanització? Com seria... ALCOBERRO, AGUSTÍ COSSETÀNIA sábado, 1 de agosto de 2015\nAutor: ALCOBERRO, AGUSTÍ Editorial: COSSETÀNIA Llançament: 01/08/2015 Consulta disponibilitat\nI A VEGADES TAMBé INHUMANS, POETES I ASSASSINS, INVENTORS I IMITADORS, RACIONALS En aquest llibre es parla de 100 gens que estan relacionats amb la nostra humanitat i que permeten relacionar la influent vessant biològica amb la igualment influent vessant cultur... BUENO I TORRENS, DAVID COSSETÀNIA domingo, 1 de noviembre de 2015\nAutor: BUENO I TORRENS, DAVID Editorial: COSSETÀNIA Llançament: 01/11/2015 Consulta disponibilitat\nDEL PODòMETRE DE LES FORMIGUES A LES IMMERSIONS DELS CATXALOTS Hi ha formigues que "col·laboren" amb acàcies? Quins són els animals més cosmopolites? Com es defensen, de debò, les taràntules? Quants anys pot viure la preuada llagosta? Hi ha re... MARTORELL I SABATé, EDUAR... COSSETÀNIA lunes, 1 de febrero de 2016\nAutor: MARTORELL I SABATé, EDUARD Editorial: COSSETÀNIA Llançament: 01/02/2016 Consulta disponibilitat\nMITES I LLEGENDES DE L'ESPECTACLE MéS GRAN DE TOTS ELS TEMPS Aquest llibre recull cent perspectives clau per entendre l'òpera. Des de l'estrena dels títols més cèlebres fins als secrets de les veus consagrades, dels grans teatres operístics,... PUERTAS ESTEVE, DAVID ; R... COSSETÀNIA martes, 1 de marzo de 2016\nAutor: PUERTAS ESTEVE, DAVID ; RADIGALES BABI, JAUME Editorial: COSSETÀNIA Llançament: 01/03/2016 Consulta disponibilitat\nRecordeu qui va marcar el primer gol de la història del Barça? Diríeu que el gol de Koeman a Wembley el 1992 és el més transcendent? I de Messi, quin triaríeu? Aquest llibre selecc... RIERA FONT, JOSEP COSSETÀNIA martes, 1 de marzo de 2016\nAutor: RIERA FONT, JOSEP Editorial: COSSETÀNIA Llançament: 01/03/2016 Consulta disponibilitat\nArribes cansat i tard de treballar i probablement no tens prou energia per gaudir de la família ni per dedicar-te a allò que tant t'agrada. Aquest llibre explica els orígens i les ... MOHEDANO, FABIAN COSSETÀNIA martes, 1 de marzo de 2016\nAutor: MOHEDANO, FABIAN Editorial: COSSETÀNIA Llançament: 01/03/2016 Consulta disponibilitat\nA LA RECERCA DELS MISSATGES (PRàCTICAMENT) PERFECTES El periodista i professor Alfred Picó, després d'anys d'investigació i experiència en el món comunicatiu, explica per primera vegada 100 idees per millorar la nostra comunicació (p... PICÓ, ALFRED COSSETÀNIA martes, 1 de noviembre de 2016\nAutor: PICÓ, ALFRED Editorial: COSSETÀNIA Llançament: 01/11/2016 Consulta disponibilitat\nTOT ALLÒ QUE ENCARA DESCONEIXES DEL GRUP MÉS FAMÓS DE TOTS ELS TEMPS S'ha escrit molt sobre els Beatles. Milers de llibres esmicolant la seva vida i la seva obra. Però sempre és bon moment per a un més, sobretot si ens serveix per acostar- nos al se... SIERRA I FABRA, JORDI COSSETÀNIA miércoles, 1 de febrero de 2017\nAutor: SIERRA I FABRA, JORDI Editorial: COSSETÀNIA Llançament: 01/02/2017 Consulta disponibilitat


Figueres contracta sis persones del Pla de Garantia Juvenil i deu en atur - Empordà\nFigueres contracta sis persones del Pla de Garantia Juvenil i deu en atur\nL'Àrea de Promoció Econòmica fa efectiva la iniciativa del SOC i del programa Treball i Formació\nEMPORDA.INFO 16.11.2020 | 18:45\nLa ciutat treballa per recuperar el seu pols econòmic. BORJA BALSERA\nLa ciutat treballa per recuperar el seu pols econòmic.\nL'Ajuntament de Figueres contractarà un total de sis joves en pràctiques en el marc del programa de Garantia Juvenil, iniciativa europea d'ocupació per reduir l'atur juvenil, impulsada a Catalunya a través del Servei Públic d'Ocupació de Catalunya (SOC). El SOC incentiva la contractació en la modalitat de contracte de treball en pràctiques de joves amb formació per millorar la seva ocupabilitat amb l'adquisició de les aptituds i les competències derivades de la pràctica laboral i afavorir, d'aquesta manera, la seva incorporació al mercat laboral de forma estable i duradora en el temps.\nEls processos selectius es realitzaran durant la darrera setmana de novembre i per a poder prendre-hi part i optar a un dels contractes en pràctiques oferts, els joves han de complir els requisits següents: ser beneficiaris del Sistema Nacional de Garantia Juvenil; estar inscrits com a demandants d'ocupació no ocupats (DONO) al Servei Públic d'Ocupació de Catalunya; acreditar la possessió d'un títol universitari i complir els requisits que exigeix la modalitat del contracte de treball en pràctiques i la convocatòria d'aquest programa.\nLes preofertes vinculades a aquests processos selectius han estat difoses a través de la web de l'Ajuntament de Figueres i els serveis de borsa de treball de les universitats de Girona, Vic i la Universitat Oberta de Catalunya, i també s'han difós a través dels col·legis professionals dels estudis de psicologia, sociologia, ciències polítiques i dret.\nEls contractes s'iniciaran el proper 15 de desembre, són a jornada completa i tenen una durada de sis mesos. Com és habitual en aquesta mena d'actuacions, els joves contractats disposen d'un pla de pràctiques molt concret i estan tutoritzats per diversos tècnics del consistori. Aquests contractes de treball estan cofinançats per la Iniciativa d'Ocupació Juvenil i el Fons Social Europeu 2014-2020, amb un cofinançament del 91,89%.\nProjectes als quals donaran suport els sis joves contractats per l'Ajuntament\nSuport en el modelatge de procediment administratiu i al control i implantació de la protecció de dades i transparència en els serveis de l'Ajuntament.\nCartera de serveis de la regidoria de drets civils i feministes.\nSuport a l'estudi de la creació de l'agència de desenvolupament econòmic.\nPosada en pràctica i desenvolupament dels procediments de selecció de personal.\nSuport a les estratègies de comunicació del Museu de l'Empordà.\nAdaptació, desenvolupament i coordinació de les línies i estratègies de comunicació, difusió i divulgació de l'activitat de l'Àrea de Cultura i d'arts escèniques de l'Ajuntament de Figueres a les noves aplicacions digitals.\nL'Ajuntament de Figueres també ha rebut una subvenció de 145.175 euros del programa Treball i Formació destinada a dur a terme projectes de millora de l'ocupabilitat de les persones treballadores, especialment aquelles que s'han quedat sense feina amb motiu de la crisi de la Covid-19 i per a aquelles que tenen més dificultats d'accés al mercat laboral, per mitjà d'accions d'experiència laboral i accions de formació transversal.\nEn concret, la mesura Treball i Formació convocatòria extraordinària Covid-19 va adreçada a aquelles persones que han perdut la feina a partir del 16 de març de 2020 (línia Covid) i a persones en risc de caure en situació d'atur de llarga durada, no perceptores de prestació per desocupació o subsidi ni ajuts (línia PANP-Covid). Aquests dos col·lectius han estat els més afectats per l'estat d'alarma i la crisi generada per aquest.\nLa subvenció, impulsada pel SOC, pretén incidir de forma directa sobre aquests dos col·lectius amb contractacions de nou mesos a jornada completa i formació.\nEn total, en aquestes dues línies, hi participaran 10 persones, 5 a la línia Covid, amb suport a l'activitat comercial (3 participants) i suport a serveis socials (2 participants), i 5 a la línia PANP-Covid, amb projectes de suport auxiliar administratiu al servei d'habitatge (2 participants) i agents cívics i informadors de suport (3 participants).\nLa setmana passada es van dur a terme els diferents processos de selecció i es preveu que aquestes 10 persones comencin a treballar a principis de desembre.\nLa Cambra de Comerç de Girona tria els participants per una formació en TIC.


CLUB OUTDREAM - Dreams are not enough\nOUTDREAM, és un Club Esportiu per a tots els i les amants de l'esport i les activitats al Medi Natural. La nostra missió és realitzar diferents aventures per viure grans experiències i que ens omplin de vida!\nDisputem proves esportives de tota mena: competicions de Raids d'Aventura, de Trail, de BTT i d'Orientació. Ens posem a prova amb travesses i caminades de llarga distància, com la Rupit - Taradell de 43,5km. Anem a diferents cims: de dia, de nit, amb lluna plena, a veure a sortir el sol, etc. A la temporada d'hivern descobrim els esports de neu. També fem algunes activitats socials per fer una gran família!\nSi tens entre 12 i 18 anys i t'agrada practicar esport a la natura SUMA'T al nostre equip i vine a entrenar amb nosaltres! Tenim diferents grups d'entrenament perquè puguis escollir el que més s'ajusti a les teves necessitats.\nTRAIL: DILLUNS de 16:00h a 18:00h\nBTT: DIMECRES i DIVENDRES de 16:00h a 18:00h\nDurant l'estiu preparem diferents rutes i travesses per fer juntament amb els grups d'entrenament i tots els membres de l'equip!\nPer formar part del Club Esportiu OUTDREAM, només s'ha d'omplir el FORMULARI que trobareu a continuació. En cas de necessitar assistència podeu contactar amb nosaltres a través del mòbil (+34) 649 18 71 48 o bé pel correu: hello@innovitsport.com\nPer entrenar amb nosaltres s'ha de disposar d'una Llicència Federativa, aquesta llicència la podem tramitar juntament amb el Centre Excursionista de Taradell o la Unió Ciclista de Taradell. Existeixen diferents tipus i cobertures. Nosaltres t'orientarem en funció de les teves necessitats perquè et cobreixi totes les activitats que puguis fer amb nosaltres.\n35€ un dia d'entrenament\n55€ dos dies d'entrenament\n75€ tres dies d'entrenament\n41a RUPIT - TARADELL\n2h BTT Masies de Roda


Al batlle de Tarragona no li consta que es regalessin entrades a espanyolistes per als Jocs - VilaWeb\n[EN DIRECTE] Talls de carretera arreu del país per la vaga general\t[EN DIRECTE] Talls de carretera arreu del país per la vaga general\n[EN DIRECTE] Vila i Sànchez, els primers a declarar després d'una jornada maratoniana de dotze hores de judici\t[EN DIRECTE] Vila i Sànchez, els primers a declarar després d'una jornada maratoniana de dotze hores de judici\n[VÍDEO ÍNTEGRE] Declaració del conseller Carles Mundó al Suprem\t[VÍDEO ÍNTEGRE] Declaració del conseller Carles Mundó al Suprem\n[VÍDEOS] Les set intervencions clau de Dolors Bassa\t[VÍDEOS] Les set intervencions clau de Dolors Bassa\n[VÍDEO ÍNTEGRE] Declaració de la consellera Meritxell Borràs al Suprem\t[VÍDEO ÍNTEGRE] Declaració de la consellera Meritxell Borràs al Suprem\nDades: Ciutadans menteix amb el 'tancament' del parlament\tDades: Ciutadans menteix amb el 'tancament' del parlament\nJosep Fèlix Ballesteros ha reaccionat a l'onada de polèmiques al voltant de l'esdeveniment\nEl batlle de Tarragona, Josep Fèlix Ballesteros, ha reaccionat a la polèmica de la venda d’entrades de la cerimònia d’inauguració dels Jocs Mediterranis, que va tenir lloc el passat divendres al Nou Estadi. Gestionades per l’empresa californiana Ticketmaster, l’organització s’espolsa les responsabilitats i detalla que de les 13.518 entrades disponibles, 3.000 van ser per als atletes, 1.800 per als comitès olímpics i espònsors i se’n van vendre 6.793 de 7.000. A banda, se’n van reservar 850 a institucions i autoritats, 800 a voluntaris i 275 a periodistes. Segons Ballesteros, aquests darrers dies ‘s’han dit moltes ximpleries’.\nEl Nou Estadi amb milers de seients buits va oferir una imatge inèdita en l’inici d’un esdeveniment d’aquesta dimensió. Segons el portal Porta Enrere, a més, es van repartir entrades a simpatitzants d’entitats espanyolistes de manera gratuïta. Ballesteros, preguntat sobre aquesta qüestió, ha afirmat que ‘no li consta’ que formacions com Vox, Societat Civil Catalana o les plataformes per Tabarnia i Catalunya por España poguessin accedir a tiquets de franc quan el seu cost de venda al públic era d’entre 20 i 100 euros.\nUna altra de les informacions publicades aquest cap de setmana, que s’estan regalant entrades donat que les competicions s’estan jugant amb els equipaments gairebé buits, el també president de la Fundació Tarragona 2018 ha assegurat que tampoc no en sap res. Això contrasta, però, amb una nova informació publicada per Porta Enrere i confirmada per aquest mitjà d’un correu enviat aquest cap de setmana per la direcció del Club Natació Tàrraco als seus socis, en què assegura que es donaran entrades gratuïtes als associats per gaudir de la competició de waterpolo, entre el 27 de juny i l’1 de juliol.\nManifestació ‘Mediterrani, la vida en joc’\nDissabte 30 de juny hi ha convocada una manifestació a Tarragona amb el lema ‘Mediterrani, la vida en joc!’. La marxa ja estava publicitada des d’abans de la inauguració i té el focus posat en la crisi dels refugiats en el marc dels Jocs Mediterranis. Tot i així, ja s’han fet crides perquè serveixi també per mostrar el rebuig a l’esdeveniment i a favor de la llibertat i de la democràcia.\nAhir us vau indignar amb la cerimònia d'inauguració dels #JocsMediterranis?\nDissabte 30 de juny MANIFESTACIÓ a #Tarragona, a les 19h!\nPerquè al Mediterrani:\nLa vida està en joc\nLa democràcia està en joc\nLa llibertat està en joc\nProu hipocresia! pic.twitter.com/rX0MWgE0hc\n— Laia Estrada (@EstradaLaia) June 23, 2018\nD’una altra banda, l’endemà diumenge 1 de juliol hi ha convocada una concentració per rebutjar la presència al port tarragoní del portaavions Juan Carlos I. Amb el lema ‘No als vaixells de guerra’, la coordinadora Tarragona Patrimoni de la Pau assegura que ‘hi ha millors coses per veure’ que no pas aquest vaixell militar.\nPrimer diumenge de mes, 1de juliol de 2018, amb el portaavions Juan Carlos I de ferralla present, fem el #paraulesperlapau al port de Tarragona. Vint anys després continuem cridant que hi ha coses millors per veure. I viure. pic.twitter.com/AuofLrWwhz\n— Toni Álvarez (@atonito73) June 24, 2018


FOTÓGRAF I OCELLS\nFoto: Roland Serani\nFins 15 de juny de 2014\n— Photo-Soup.org és un projecte fotogràfic que va per lliure. Funciona des de fa anys i es mou entre la carn i el peix. Res a dir, ja que van fent. Ara presenten una convocatòria de fotografies per participar al projecte Early Birds, un llibre que vol ser l'aparador de nous talents.\nPer aquest motiu busquen fotògrafs i artistes per produir una publicació d'avanguarda.


Patir un càncer colorectal predisposa a patir una infecció greu per covid-19\nImatge d'un malalt covid-19 ingressat al Taulí.\nEl procés de vacunació s'alenteix a l'espera de l'arribada de la vacuna Janssen\nActualitzada 11/04/2021 a les 10:05\nEls hospitals de la demarcació de Tarragona reben 8 pacients més per covid des de les últimes dades aportades pel Departament de Salut. El Camp de Tarragona té 60 ingressats, dos més respecte a la passada jornada mentre que a l'Ebre han ingressat 6 més, i ja són 19 els pacients als hospitals per coronavirus. L'ocupació a les UCI es manté en 21 crítics al Camp mentre que a l'Ebre se suma un nou pacient crític, sumant un total de 4 ingressats.\nAquestes noves dades mostren una jornada sense cap registre de defunció per covid-19 a les comarques tarragonines. Però la presència del virus continua i al Camp es detecten 113 positius, sumant un total de 38.139 casos confirmats des de l'inici de la pandèmia. A l'Ebre es detecten 14 casos i sumen 10.155 totals.\nEl risc de rebrot continua augmentant al Camp de Tarragona, situant-se en 165, 17 punts més respecte a les anteriors dades i en situació de risc elevat. A l'Ebre es redueix lleugerament en 6 punts, però es manté en una zona de risc elevat de 129.\nPel que fa al procés de vacunació el ritme s'ha alentit una mica a la demarcació, que ja espera l'arribada de la vacuna Janssen aquest dimarts, segons va confirmar la Ministra de Sanitat. Al Camp de Tarragona s'han administrat 1.045 primeres dosis i 71 segones dosi, això fa que 99.714 persones han rebut la primera dosi de la vacuna mentre que 32.313 ja han acabat el procés de vacunació. A les Terres de l'Ebre s'han vacunat 16 amb la primera dosi, deixant un total de 32.802 persones vacunades. Pel que fa a la segona dosi, s'ha administrat a un total de 13.257 persones, que ja han acabat totalment el procés de vacunació.\nLa velocitat de propagació de la covid-19 a Catalunya, l'Rt, atura el seu descens i repunta al 0,91, quatre centèsimes més, mentre que el risc de rebrot puja a 226 (+13), segons el darrer balanç del Departament de Salut. En paral·lel, la incidència a 14 dies també s'incrementa i passa de 244,32 a 247,80. S'han declarat 1.651 nous casos confirmats per PCR o TA, amb un total de 570.628. El 8,15% de les proves de la darrera setmana ha donat positiu. S'ha informat de 20 noves morts, amb un total de 21.539 defuncions en tota la pandèmia. Hi ha 1.711 pacients ingressats als hospitals, 82 més que en el balanç anterior, i 513 persones a l'UCI, 15 més que fa 24 hores.\nLa covid també podria contagiar-se a través de ...\nVall d'Hebron assaja si filtrar la càrrega ...\nTarragona presenta al·legacions al projecte ...\nEl teu horòscop d'avui: 7 de maig de 2021\nGovern i Comitè Olímpic reiteren el compromís a...\nLaporta obre la porta a què el Barça pugui j...\n'Los hombres de Paco' tornen dilluns\nUn nen d'un any i mig, en estat molt crític ...\nNetflix presenta el segon tràiler de la quarta ...\nLa nova estafa via 'Bizum'\nPer què es perd l'olfacte per culpa de la ...\nLa vaga dels treballadors de Bic Graphic...\nComenta el contingut : Els hospitals de Tarragona reben 8 nous ingressats i es detecten 127 positius per coronavirus


UCEV - Educació obrirà el termini per a sol·licitar l'admissió dels alumnes d'Infantil i Primària el 8 de maig\nEducació obrirà el termini per a sol·licitar l'admissió dels alumnes d'Infantil i Primària el 8 de maig\nEn Formació Professional el termini de presentació de sol·licituds s’obri el 21 de maig i en Secundària i Batxillerat, el 25\nLa Conselleria d'Educació, Cultura i Esport obrirà el termini de presentació de sol·licituds d'admissió d'alumnat d'Infantil i Primària per al curs 2015-2016 entre el 8 i el 14 de maig, tal com estableix la resolució que es publicarà la setmana que ve en el Diari Oficial de la Comunitat Valenciana.\nLa resolució que estableix el calendari d'admissió ha adaptat el termini de presentació de sol·licituds d'Infantil i Primària al calendari de dies festius de 2015. No obstant això, es mantenen les mateixes dates per a la matriculació dels alumnes, durant l'última setmana de juny, és a dir quan concloguen les classes d'esta etapa educativa.\nL'objectiu és facilitar els tràmits a les famílies, que estes coneguen el resultat de l'admissió abans de les vacances d'estiu i, al mateix temps, que els centres puguen fer una planificació anticipada de grups i horaris.\nQuant a Secundària i Batxillerat, el termini de presentació de sol·licituds serà del 25 de maig a l'1 de juny; en Formació Professional, tant de grau mitjà com superior, i Formació Professional Bàsica, el termini donarà començament el 21 de maig i finalitzarà l'1 de juny, i en els Programes Formatius de Qualificació Bàsica (PFQB), entre el 27 i el 29 de juliol.\nCal recordar que la sol·licitud d'admissió, que ha de ser única, es presentarà en el centre escollit en primera opció en les dates assenyalades anteriorment per a cada etapa.\nLa publicació de vacants existents en els centres educatius per al procés d'admissió serà el 4 d'abril per a Infantil i Primària, el 23 de maig per a ESO i Batxillerat, i el 30 de maig en Formació Professional, tant de grau mitjà com superior.\nPosteriorment, les famílies podran presentar les seues sol·licituds en el centre que hagen triat en primera opció i, després de la comprovació de duplicitats, la baremació de les sol·licituds i la remissió a les comissions d'escolarització de les llistes d'alumnes admesos i no admesos, els centres elaboraran les llistes provisionals que es publicaran el 10 de juny en Infantil i Primària, el 17 de juny en FP i FP Bàsica, el 29 de juny en ESO i Batxillerat, i el 2 de setembre en PFQB.\nDesprés dels processos de reclamació i contestació, els centres publicaran la llista definitiva d'alumnat admés en Infantil i Primària el 17 de juny, en Formació Professional el 26 de juny, en Secundària i Batxillerat el 2 de juliol, i en PFQB el 7 de setembre.\nQuant al termini de formalització de matrícula serà del 22 al 29 de juny per a Infantil i Primària; el 7 i 8 de juliol per a Secundària i Batxillerat; de l'1 al 6 de juliol per a Formació Professional i FP Bàsica, i el 10 i l'11 de setembre per a PFQB.\nEn el procés de matriculació extraordinària tant per a Educació Secundària Obligatòria i Batxillerat, com per a Formació Professional i Formació Professional Bàsica, la presentació de sol·licituds d'admissió es farà del 14 al 15 de juliol. La publicació de les llistes provisionals s'efectuarà en ESO i Batxillerat el 21 de juliol, i en FP, el 20 de juliol.\nQuant a la publicació de les llistes definitives, tindrà lloc el 24 de juliol per a totes les ensenyances i, finalment, el termini de formalització de la matrícula serà del 28 al 29 de juliol per a ESO i Batxillerat, i del 29 al 30 de juliol per a FP.


Sanitat farà proves PCR a les persones que van anar a la discoteca de Santa Pola on s’ha detectat un brot de coronavirus - À Punt\nSanitat farà proves PCR a les persones que van anar a la discoteca de Santa Pola on s’ha detectat un brot de coronavirus\nL’ajuntament fa una crida a la gent que va acudir al local els dies 10, 11 i 12 de juliol.\n18 de juliol 2020 - 20:04\nLa Conselleria de Sanitat Universal i Salut Pública farà proves PCR de detecció del coronavirus a totes les persones que van passar per la discoteca Oasis de Santa Pola els dies 10, 11 i 12 de juliol.\nEn aquesta població del Baix Vinalopó s’ha detectat un brot de Covid-19, que va tindre com a origen un dinar d’empresa i per tal de controlar els possibles contagis s’ha previst un dispositiu de detecció, que tindrà lloc dimarts, 21 de juliol.\nLa regidora de Policia, Seguretat i Participació Ciutadana de l’Ajuntament de Santa Pola, Ana María Blasco, ha explicat a À Punt Notícies que el consistori està treballant amb la conselleria de Sanitat “des del minut zero” i per això han posat a la seua disposició el pavelló Lara González, que compta amb una gran zona d’aparcament.\nAllí, entre les 9 i les 12 del matí de dimarts, se sotmetrà a tests PCR totes les persones que van passar per les discoteques de Santa Pola Oasis, Velvet, Camelot i Camarote Boite, que formen part del mateix grup, entre els dies 10, 11 i 12 de juliol.\nL’ajuntament ha fet una crida a la població a través de les xarxes socials, del diari local de ciutat i també del boca-orella perquè l'avís arribe al màxim nombre de persones.\nAna María Blasco també ha volgut transmetre un missatge de tranquil·litat als veïns i veïnes. “El que estem fent és per a previndre l’expansió del virus”, ha dit a À Punt Notícies.\nEn qualsevol cas, ha reiterat la regidora, “la millor manera de combatre'l és complir les recomanacions de portar sempre la mascareta, llavar-se les mans sovint i mantindre la distància interpersonal d’un metre i mig de distància”.


El Ple comarcal aprova el projecte d'inserció laboral "Impuls Jove" | Consell Comarcal del Garraf\nEl Ple comarcal aprova el projecte d'inserció laboral "Impuls Jove"\nTambé es va aprovar la continuïtat del projecte "Les ofertes de treball a través de la gestió per competències" i la Ruta de Patrimoni del Garraf\nEl ple del Consell Comarcal del Garraf, celebrat dijous passat a la Masia d’en Cabanyes, va aprovar per unanimitat el conveni pel desenvolupament del projecte d’inserció laboral “Impuls Jove” als municipis d’Olivella, Canyelles, Cubelles, Sant Pere de Ribes i Sitges.\nAquest projecte neix amb l’objectiu de millorar les trajectòries laborals i formatives del col·lectiu jove, facilitar la motivació i l’adquisició de competències a joves que no han obtingut cap titulació acadèmica o que han abandonat els estudis, i lluitar contra la desmotivació del jovent amb formació qualificada, que no confia en les expectatives de futur del territori comarcal.\nL’Impuls Jove recull experiències del projecte de la Xarxa Impulsora de la Garantia Juvenil, desenvolupat entre el 2015 i el 2018, i proposa noves actuacions per millorar les trajectòries laborals i formatives dels joves dels municipis implicats, com sessions individuals d’orientació, tallers de recerca de feina i de competències bàsiques, tallers de desenvolupament personal i activitats d’enfortiment del paper social, entre d’altres.\nEl projecte, subvencionat per la Diputació de Barcelona, comptarà amb la coordinació d’una tècnica que es desplaçarà als municipis i facilitarà l’enllaç entre els joves i l’entorn laboral i formatiu, utilitzant recursos existents i creant-ne de nous. Impuls Jove s’inicia aquest mes de juliol i finalitza al febrer de 2019.\nDurant la sessió plenària també es va aprovar la continuïtat del projecte “Les ofertes de treball a través de la gestió per competències” que es desenvolupa als municipis d’Olivella, Canyelles, Cubelles, Sant Pere de Ribes i Sitges, amb la coordinació del Consell Comarcal del Garraf. Aquest projecte, que compta amb el suport de la Diputació de Barcelona, té la finalitat de reforçar el treball realitzat durant els darrers tres anys, per tal de cercar un millor encaix entre les necessitats reals dels llocs de treball per part de l’empresa i les competències dels candidats a l’hora de realitzar els processos de selecció.\nEl Ple comarcal també va aprovar per unanimitat la “Diagnosi i memòria valorada d’intervencions de la Ruta Patrimonial del Garraf”, que forma part del projecte “Garraf: camins, patrimoni i natura”, finançat pel fons Feder. El projecte s’ha realitzat partint d’una diagnosi de tota l’oferta de rutes dels diversos organismes i administracions, comptabilitzant un total de 400 quilòmetres de camins senyalitzats amb 49 propostes de rutes, amb la idea de desestacionalitzar el turisme i d’oferir altres elements d’interès associat al patrimoni natural i cultural de la comarca. La presentació al públic d’aquest projecte està prevista per la tardor.\nD’altra banda, es va aprovar el conveni de col·laboració entre el Consell Comarcal del Garraf i tots els ajuntaments per a la gestió dels serveis de medi natural i litoral que donarà continuïtat a les funcions i activitats que desenvolupava el Consorci dels Colls i Miralpeix. En col·laboració i treball en xarxa amb els ajuntaments, es gestionaran accions en l’àmbit de la biodiversitat, el paisatge, la mobilitat i el canvi climàtic, entre d’altres.\nDurant la sessió plenària també es va aprovar l’adjudicació del servei de menjador de l’Escola El Morsell a l’empresa Teno Menjadors pels cursos 2018-2019 i 2019-2020. Aquesta empresa ha tingut la màxima puntuació en el concurs públic obert el passat 12 d’abril.\nA ple es va formalitzar l’adhesió del Consell Comarcal del Garraf al Manifest de commemoració del dia de l’orgull Lesbià, Gai, Transsexual, Bisexual i Intersexual de la Direcció General d’Igualtat, en suport a la lluita pels drets i llibertats de les persones LGTBI i contra totes les discriminacions. L’ens comarcal es compromet a fomentar polítiques públiques de foment de l’equitat i la llibertat, i al desplegament del Servei d’Atenció Integral SAI Garraf per a persones LGTBI.\nPel que fa a l’apartat de mocions, el ple comarcal va aprovar la moció de CIU, PSC, ERC, CUP, ICV i SOM-VNG de suport a la moció presentada pels Iaioflautes Garraf contra la proposta del Producte Paneuropeu de Pensions Individuals (PEPP) de la Comissió Europea. A través d’aquesta moció, el Consell Comarcal del Garraf insta la Comissió Europea a retirar la proposta, perquè considera que no representa un instrument de protecció social, sinó un mecanisme d’acumulació de capitals. La moció també insta el govern d’Espanya a proposar i donar suport a la retirada d’aquesta proposta en el Consell Europeu i a estudiar les mesures necessàries perquè els sistemes públics de pensions garanteixin unes pensions dignes i suficients. El Partit Popular es va retirar de la moció i va votar en contra.\nFinalment, es va aprovar per unanimitat la Moció de suport i per la protecció de les persones defensores dels drets humans a Colòmbia, presentada pel Consell Comarcal del Garraf a proposta d’Amnistia Internacional i la Taula Catalana per la Pau i els Drets Humans a Colòmbia. D’aquesta manera, l’ens comarcal s’adhereix a la Declaració del Parlament de Catalunya de suport i per la protecció de les persones defensores de drets humans a Colòmbia, aprovada per unanimitat el 26 de juny del 2017, i insta el govern colombià perquè adopti mesures més efectives per garantir la seguretat dels grups i comunitats en risc, com els pobles indígenes, afrodescendents i camperols, i les persones defensores de drets humans, entre d’altres.\nPle ordinari Consell Comarcal del Garraf


Relat "Gràcies (Èxit/ Fracàs)"\nInici > detall del relat: Gràcies (Èxit/ Fracàs)\nGràcies (Èxit/ Fracàs)\nUn relat de: batter\nEra un bufanúvols, un fatxenda i parlava amb rebequeria. De jove aviat es va desarrelar per adoptar la picaresca com a guia dels seus actes, amanida, això si, amb una sagacitat quirúrgica. Les múltiples maneres de fer diner li brollaven de la ment a carretades. Als setze ja portava americana de coll estret, segons les exigències de la seva formalitat autoimposada. Modals amb escreix, com a puntal visible de la seva consciència. Subestimava les alabances, menyspreava la conformitat. Frívol davant les mostres culturals, calumniava, però, als innovadors. Per aquest motiu engrandia la norma i anul·lava la novetat. El lema de la seva vida era no creure's mai la pau i viure dins un clímax de confrontació continuada. Cal dir, però, que havia nascut per l'èxit i s'adaptava al seu entorn per aconseguir-lo a qualsevol preu.\nPerò fugim dels tòpics i comencem a fixar-nos en la seva realitat actual. Ho va perdre tot i, ara, vaga pels carrers amb una mirada difusa. Si al seu moment hagués tingut clemència dels rivals i dels pidolaires, no hagués sembrat mai la llavor de la venjança. Però ja és massa tard per laments. El cos ple de nafres, la ignomínia que, per sempre, ha substituït al poder. Remena la brossa exhalant els últims brins d'exigència. Sap que no pot tornar enrera i només es preocupa per les desenes de pústules sagnants que el martiritzen. S'adorm al capdavall d'una torre de cartrons i somia en un darrer giravolt vital. Però ja ha abandonat l'exigència i accepta a contracor la pitança que se li ofereix. Un so gutural exigu com a resposta en rebre les viandes. Potser algun dia, sadollat, aprendrà a donar les gràcies.\nnomes podia ser teu[Ofensiu]\neva | 04-01-2007\nSi, podria llegir sense saber l'autor i sabria que ets tu: el teu estil és personal, sempre t'ho dic, escrius molt bé encara que jo no t'entengui del tot....que fàcil i fràgil és està damunt de tot i caure, i que dura és la caiguda..segueix.\nÀnecs amunt, ànecs avall\nLa invencibilitat de l'aquiescència (Venjança)\nDiagonal 629 - "el rodamón"\nDesafiant al vent\nUn nen petit que corre\nRelats de temàtica social (20496)


Andrés Gómez Yuste va néixer a Barcelona el 1954, fill, alhora, d’un escultor. Així, el seu aprenentatge es va produir de forma permeable i natural.\nSi bé va començar amb el treball en fusta (el que mai no ha abandonat del tot), fa anys que es va centrar en la producció de sèries limitades a partir de resines, bronze electrolític i pintures metal·litzades.\nPartint del que és figuratiu, permet a la seva creativitat jugar amb descomposicions i fusions que generen realitats reconeixibles, però plenes d’imaginació. La realitat resultant no permet quedar impassible davant de la contemplació de la seva feina.


L'orquestra, un programa de ràdio (E13) — Benjamí Villoslada, bitòleg tecnooptimista\nTretzè lliurament de la publicació del llibre inèdit del Jordi Vendrell. Trobareu la resta sota la categoria ‘Jordi Vendrell’ d’aquest blog.\nAvui, Lorés, Tísner, Pi de la Serra i Tresserras. Ha sortit seriós i pausat de to amb espurnes de riure. Crec que ha anat bé. El Lorés se n’ha anat a mig fer. És bo, això; reforça l’espontaneïtat.\nAhir hi havia una carta a l’Avui dient que tot molt bé però que li agradava més abans. Tenia raó en la crítica al merder que s’arma de tant en tant.\nTema únic: Verdaguer amb Montanyà, Lorés i Isabel-Clara Simó. Xerraire de pro, ella, faria de bon fitxar per L’orquestra. El Modest diu que ho ha trobat bé, amb pegues, però bé; hauré de fer-li repicar divendres quan vingui.\nLa cosa divertida l’ha explicada el Montanyà dinant: es veu que el carrer d’en Verdaguer, de Vic, era de bell principi dedicat al Verdaguer de la Lliga. Aprofitant la catalanització dels rètols, en Muntanyà hi va fer posar “carrer de Mossèn Cinto Verdaguer”, dedicant al Verdaguer de la Lliga un altre carrer.\nHi ha problemes per gravar el programa. Sembla mentida que, en una emissora així, ni a l’estudi on gravem, ni a l’estudi 7, el d’emissió, no funcionin els cassets. País.\nMolt bona, l’expressió del canonge Collell referint-se a mossèn Cinto: “en Cinto ha tastat carn!” Uau!\nHem de provar millor les veus. Em sembla que no està massa ben gravat, això.\nLorés, Dalmau i Vicky Peña; teatre i varietats. El Dalmau funciona cada cop millor. El que no tinc tan clar és la manera de solucionar els primers deu minuts. El Lorés, i n’és conscient, va un pèl fluix. Avui, cops de bastó pel sarau a cultura de l’Ajuntament.\nLa Xulita plega per anar a treballar la nit. La nova, que es diu Dolors, em sembla prou agradable. Ja en parlarem la setmana vinent.\nAvui he anat d’hora a casa i he escoltat, per primera vegada, el programa en directe. Trobo que el Lorés i jo caminem prou. Avui, però, hi ha un tema bo i que ell coneix molt bé.\nDe tota manera, aquesta mínima estoneta en antena em sembla una collonada total. No té sentit. Això que agafarem la gent per l’orella i no els deixarem veure la tele és una pura il·lusió de l’esperit perquè hi ha el –normalment– poti-poti del butlletí, que és més aviat un pal. Tanmateix, això de provocar un cafè em sembla bé; és una manera de posar publicitat i butlletí entre parèntesis sònics.\nSento els nivells un pèl fluixos. El tècnic és sempre un problema en programes d’aquestes característiques i és lògic. Mentre anem fent-la petar, ell desconnecta i bada; quan trobo un bon moment per fer una interrupció, ell no ho veu. Sort que es grava, perquè en directe fóra terrible.\nAvui, a més, m’he quedat en silenci –i vejam com queda; jo crec que ha set bonic, la Vicky, ràpida, ha dit: “ha passat un àngel”. Molt bo.\nÉs, en general, baix de nivell. Cal arreglar el so. Sovint, però no sempre, el convidat marca el tema i el to; ahir i avui en són exemples.\nLa publi entra com una moto i naltros sonem més baixos. Cal collar el tècnic.\nÉs bo això d’aprofitar moments àlgids per ficar la publi. Per cert, cada dia n’hi ha més.\nEscoltat, se m’acut dir: deunidó!\nImatge: d’Hello I’m Nik 🍌 a l’Unsplash.\nAquesta entrada no té la llicència Creative Commons de la resta del blog, sinó el Copyright clàssic: (C) 2020 hereus de Jordi Vendrell.\nAntoni Dalmau, Avui, canonge Collell, Dolors, Isabel-Clara Simó, Jaume Lorés, Josep Maria Tresserras, L'orquestra, Modest Prats, Mossèn Cinto Verdaguer, Pi de la Serra, Ramon Montanyà, Vic, Vicky Peña, Xulita Sala